Ε.Π.Ο.Σ. ΦΥΛΗΣ

Λέσβος: Όρη Όλυμπος και Λεπέτυμνος. Πεζοπορίες και συμμετοχή σε παραδοσιακά αποκριάτικα δρώμενα. Καρναβάλι Στύψης και Αγιάσου
2025-02-28 - 2025-03-05
28/2-4/3/25
Λέσβος: Όρη Όλυμπος και Λεπέτυμνος. Πεζοπορίες και συμμετοχή σε παραδοσιακά αποκριάτικα δρώμενα. Καρναβάλι Στύψης και Αγιάσου
Έναρξη κρατήσεων Δευτέρα 20/1/25 έως 10/2/2025 με εξόφληση ακτοπλοϊκών εισιτηρίων
Διαδρομές σε «πατωμένες», τα μοναδικά καλντερίμια του νησιού, ανάμεσα από καστανιώνες και δάση βελανιδιάς, σε μονοπάτια που καταλήγουν σε πανέμορφα πετρόχτιστα χωριά της Λέσβου και απολαμβάνοντας παράλληλα τα μοναδικά αποκριάτικα δρώμενα που αντέχουν στο χρόνο με σάτιρα και τοπική ντοπιολαλιά. Πεζοπορίες στην πανέμορφη Λέσβο.
Παρασκευή: Μετά την ανακοίνωση της απεργίας της ΠΝΟ, συνάντηση στο λιμάνι του Πειραιά στις 22:30 και αναχώρηση με το πλοίο της γραμμής για τη Λέσβο στις 23:50 .
Σάββατο: Άφιξη το μεσημέρι στις 13:50 στην πόλη της Μυτιλήνης και αναχώρηση με το πούλμαν για την εντυπωσιακή τοποθεσία των Αγ. Αναργύρων (150μ.), δίπλα σε πηγή ακολουθώντας το ποταμάκι κι ανηφορίζοντας στη συνέχεια προς το ορεινό χωριό Ασώματος στη συνέχεια στο ύψωμα Λιάκας (550μ.), Πάτημα, Άντρια κι επιστρέφοντας στους Αγ. Αναργύρους. Μεγάλο τμήμα της διαδρομής κινείται σε «πατωμένη» παραδοσιακό καλντερίμι (κυκλική) Ω.Π.: 3, Υ.Δ.: 400, Β.Δ.:1 (7,5χλμ.). Στη συνέχεια φτάνουμε οδικώς στο χωριό Παππάδο της Γέρας και στο Πλωμάρι. Ανάλογα με τον ελεύθερο χρόνο μας θα επισκεφτούμε το μουσείο λαδιού Βρανάς, ή και το μουσείο σαπωνοποιίας. Επιστροφή στην Μυτιλήνη όπου όλες οι διανυκτερεύσεις.
Κυριακή των Απόκρεω: Στο βορειοανατολικό τμήμα του νησιού κυριαρχεί η παραδοσιακή αρχιτεκτονική στους οικισμούς με τα πετρόχτιστα σπίτια και τους εξαιρετικούς λιθο/πλακόστρωτους δρόμους. Όρος Λεπέτυμνος: Αναχώρηση με το πούλμαν στις 06:30 το πρωί και στάση στην Πελόπη Δύσκολη πορεία: Από το χωριό Πελοπη (380μ.) έναρξη της πεζοπορίας μας, αρχικά δίπλα σε ρεματιά περνώντας και από απομεινάρια νερόμυλων. Στην άνοδο περνάμε από τις περιοχές Μονοπλάτανος, Ανω Κάμπος, Παπαλώνια με συστάδες βελανιδιών κατά τη διαδρομή μας. Πιο γυμνό τεραιν στο δεύτερο μισό της διαδρομής. Από τον Προφήτη Ηλία (938μ.) πεζοπορία με θέα στα μικρασιατικά παράλια, όλη τη βόρεια ακτογραμμή του νησιού, στον κόλπο της Καλλονής, στο τμήμα που αποτελεί την καλδέρα του ηφαιστείου του Λεπέτυμνου (το μεγαλύτερο από τα πέντε του νησιού). Στην κάθοδο προς Βαφειό (280μ.) πιο πυκνή βλάστηση, ιδιαίτερα κατά το δεύτερο μισό, με κυρίαρχες τις βελανιδιές και πάλι (διάσχιση) Ω.Π.: 4-4.30, Υ.Δ.: 558, Β.Δ.:1 (11χλμ.). Εύκολη πορεία: Από την Πελόπη το πούλμαν συνεχίζει για τη Συκαμιά και πεζοπορία από τη Συκαμιά προς το χωριό Λεπέτυμνος με την όμορφη πετρόχτιστη εκκλησία του, διασχίζοντας μικρές ρεματιές με θέα στη Σκάλα Συκαμιάς και τα μικρασιατικά παράλια. Μετά τον Λεπετυμνο διασχίζουμε τα ερείπια του Χαλικα και ανηφορίζουμε μέχρι την πηγή Κρήτα. Επιστροφή στη Συκαμιά από καλογραμμένο μονοπάτι (κατά διαστήματα σε «πατωμένη») διασχίζοντας την περιοχή Μαρόνια (κυκλική) Ω.Π.: 2-3, Υ.Δ.: 300, Β.Δ.: Εύκολη (8χλμ.). Συμμετοχή στο παραδοσιακό σατυρικό καρναβάλι της Στύψης, το οποίο αρχίζει στις 12:30 και διαρκεί μέχρι τις 15:00 περίπου. Στη συνέχεια επίσκεψη στο γραφικό χωριό Μόλυβος (επιβεβαίωση δρώμενων από Δήμο κλπ.)
Καθαρή Δευτέρα: Όρος Όλυμπος. Μεταφορά με το πούλμαν στο χωριό Αμπελικό (370μ.) ένα από τα αρχαιότερα χωριά του νησιού Δύσκολη πορεία: Από το Αμπελικό θα ανηφορίσουμε προς Όλυμπο κινούμενοι στα πρώτα 2/3 της διαδρομής παράλληλα με ρεματιά (αυτής των Καμπιών), αρχικά σε πευκοδάσος, στη συνέχεια ανάμεσα από βελανιδιές. Στο βράχο του Ολύμπου (με τον προφήτη Ηλία του) θα έχουμε θέα στα 2/3 του νησιού, στους δύο κόλπους του, Γέρας και Καλλονής, στην Αγιασο και στα μικρασιατικά παράλια. Στην κάθοδο προς Αγιάσο (452μ.) θα διασχίσουμε δάσος με βελανιδιές κι έπειτα καστανοδασος. Θα περάσουμε από την περιοχή Πατσαβούρα. Στο δεύτερο μισό της διαδρομής περπατώντας και στη χαρακτηριστική «πατωμένη» Ω.Π.: 5, Υ.Δ.: +628 -546μ Β.Δ.: 2. Εύκολη πορεία: Από τον Καστανιώνα της Αγιάσου, θα ανηφορίσουμε με κατεύθυνση το Σανατόριο της Αγιάσου και περνώντας από τις περιοχές Απέσος και Πιτζίλια θα φτάσουμε μέχρι την Παναγιούδα (ξωκλήσι), κινούμενοι εν μέρει σε «πατωμένη» (έχοντας περάσει από άλλα τρία ξωκλήσια). Στη συνέχεια θα κατηφορίσουμε στην Αγιάσο περνώντας από την περιοχή Πατσαβούρα και κινούμενοι και πάλι σε «πατωμένη» (κυκλική) Ω.Π.: 2.30 – 3, Υ.Δ.:300, Β.Δ.: 1 (7χλμ) . Στο γραφικό χωριό της Αγιάσου θα παρακολουθήσουμε το μοναδικό Αγιασιώτικο καρναβάλι με την καυστική σάτιρα στην τοπική διάλεκτο (επιβεβαίωση δρώμενων από Δήμο κλπ.)
Επιστρέφοντας στη Μυτιλήνη το βράδυ θα υπάρξει η δυνατότητα αναχώρησης για Πειραιά όποιων το επιθυμούν.
Τρίτη: Το πρωί αναχωρούμε για το μοναδικό Σίγρι όπου φτάνουμε μετα από μία ώρα. Επίσκεψη Μουσείο φυσικής ιστορίας του απολιθωμένου δάσους και επίσκεψη στο γεωπάρκο του απολιθωμένου δάσους. Ξενάγηση από επιστήμονες γεωλόγους του μουσείου και τον κ.Μανώλη Αντωνάκη Στάση στο γραφικό χωριό Σίγρι με επίσκεψη στο κάστρο και το λιμανάκι του. Επιστροφή στη Μυτιλήνη όπου περιήγηση στην πόλη μέχρι τον απόπλου με το πλοίο της γραμμής στις 18:00 για το λιμάνι του Πειραιά και άφιξη το πρωί της Τετάρτης 5/3 ώρα 08:10 .
Οι διανυκτερεύσεις θα γίνουν στην πόλη της Μυτιλήνης σε ξενοδοχείο ή σε κλειστό θερμαινόμενο χώρο (3 αίθουσες με wc, νιπτήρες, ψυγείο) με υπνόσακο και υπόστρωμα.
Ενδέχεται να γίνουν τροποποιήσεις του προγράμματος ανάλογα με τα δρομολόγια των πλοίων και τις καιρικές συνθήκες.
Συντονιστές: Καλλιόπη Δηλαβεράκη

Κορινθία: Ντουρντουβάνα (2.107μ.). Λίμνη Δόξας (Φενεού)
2025-03-08 - 2025-03-10
08-09/03
Κορινθία: Ντουρντουβάνα (2.107μ.). Λίμνη Δόξας (Φενεού)
*Η εύκολη πορεία προτείνεται για αρχαρίους
Σάββατο: Αναχώρηση στις 15:00 για τη λίμνη Δόξα (Φενεού). Η τεχνητή λίμνη Φενεού, αν και είναι ηλικίας περίπου 25 ετών ( η κατασκευή της ολοκληρώθηκε στο τέλος του 1990 με τη δημιουργία φράγματος στην κοίτη του χειμάρρου Δόξα), έχει δημιουργήσει ένα τοπίο απαράμιλλου φυσικού κάλλους από τη θέση της ανάμεσα στις χιονισμένες βουνοκορφές. Διανυκτέρευση σε σκηνές δίπλα στη λίμνη ή σε ξενώνα.
Κυριακή: Από τη λίμνη Φενεού (880μ.) : Δύσκολη πορεία: Ανάβαση στο διάσελο του Κυνηγού (1.520μ.) από δασωμένη διαδρομή και από εκεί η πορεία ακολουθώντας κατεύθυνση αριστερή (νότια), ανάβαση στην κορυφή Ντουρντουβάνα (2.107μ.). Μια ελατοσκέπαστη και απαιτητική διαδρομή Ω.Π.: 7-7.30, Υ.Δ.: 1230, Β.Δ.: 2 ( ή 6 με χιόνι και περισσότερες ώρες πορείας ανάλογα την ποιότητα του χιονιού). Απαραίτητος χειμερινός εξοπλισμός. Εύκολη πορεία: Κοινή ανάβαση με την ορειβατική μέχρι το διάσελο του Κυνηγού και κατηφορίζοντας στην επιστροφή από το λιβαδάκι καταλήγει στη Μονή Αγίου Γεωργίου Ω.Π.: 5, Υ.Δ.: 600, Β.Δ.: 1. Επίσκεψη στη μονή Αγίου Γεωργίου, τριώροφο, επιβλητικό και εντυπωσιακό Μοναστήρι του 1693. Φαγητό σε ταβέρνα της περιοχής και επιστροφή στην Αθήνα.
Συντονιστές:

Ανατολικά Άγραφα: Μπορλέρο (2.017μ.), Βουτσικάκι (2.004μ.). Εύκολες πορείες στα δάση και γύρω από τη Λίμνη Πλαστήρα.
2025-03-14 19:00 - 2025-03-16 23:00 (Europe/Athens)
14-16/3
Ανατολικά Άγραφα: Μπορλέρο (2.017μ.), Βουτσικάκι (2.004μ.). Εύκολες πορείες στα δάση και γύρω από τη Λίμνη Πλαστήρα.
Παρασκευή: Αναχώρηση στις 16:30 για την Λίμνη Πλαστήρα όπου οι διανυκτερεύσεις στο καταφύγιο στη θέση Καραμανώλη.
Σάββατο:
Δύσκολη πορεία: Η διαδρομή συνεχίζει προς Περδικόβρυση – Πετσαλουδα – πέρασμα από τις εντυπωσιακές Πόρτες Αγράφων και ανηφορίζει με έντονη κλίση στον κώνο μέχρι την κορυφή Μπορλέρο (2.017μ.) σε αλπικό πεδίο με εντυπωσιακή θέα στην Λίμνη Πλαστήρα και στις βουνοκορφές των Αγράφων. Απαραίτητος χειμερινός εξοπλισμός και καλή φυσική κατάσταση. Προτείνεται για αποφοίτους σχολών ορειβασίας. Ω.Π.: 7-8, Υ.Δ.: 1.230μ., Β.Δ.: 5
Εύκολη πορεία: : Νωρίς το πρωί, επιβίβαση στο λεωφορείο και ξεκίνημα της πορείας από τον κεντρικό δρόμο (910μ) λίγο πριν τη διασταύρωση για τον οικισμό Ζυγογιαννέϊκα (1.112μ.) και προς ξύλινο καταφύγιο Ελατάκος (1.450μ.) μέσα σε πυκνό ελατοδάσος. Μετά τη στάση και ανάλογα τις συνθήκες θα προχωρήσουμε προς τη Περδικόβρυση και τη κορυφή Πετσαλούδα (1.771μ). Έχοντας ανεφοδιαστεί με νερό, ακολουθούμε το μονοπάτι πίσω προς Ελατάκο και στη συνέχεια, κατηφορικό μονοπάτι, με κάποια απόκρημνα μικρά τμήματα τα οποία θα περάσουμε με ασφάλεια καθώς όπου απαιτείται υπάρχει βοηθητικό συρματόσχοινο, θα βγούμε στο Παρατηρητήριο της λίμνης που υψώνεται πάνωαπό όλη την περιοχή προσφέροντας μια μοναδική πανοραμική θέα προς τα τέσσερα σημεία του ορίζοντα και τον μεγαλοπρεπή χιονισμένο Όλυμπο. Τέλος, θα επιβιβαστουμε στο λεωφορείο και θα απολαύσουμε μια βόλτα στο φράγμα της λίμνης. Ω.Π.: 5-6, Υ.Δ.: 670μ., Β.Δ.: 1
Κυριακή:
Δύσκολη πορεία: Νωρίς το πρωί ανάβαση στις κορυφές Τέμπλα (1.809μ.) και στη συνέχεια προς τη κορυφή Βουτσικάκι (2.152μ.) εφόσον οι συνθήκες το επιτρέπουν. Κατάβαση από την ίδια διαδρομή στο καταφύγιο. Θα ακολουθηθεί αυστηρό χρονοδιάγραμμα για την έγκαιρη επιστροφή στο καταφύγιο και την αναχώρηση για την Αθήνα. Οι ορειβάτες τη διαδρομής αυτής θα πρέπει είτε να έχουν μεριμνήσει για το μεσημεριανό τους φαγητό είτε θα φάνε στην επιστροφή, σε στάση του λεωφορείου. Απαραίτητος χειμερινός εξοπλισμός και καλή φυσική κατάσταση. Προτείνεται για αποφοίτους σχολών ορειβασίας. Ω.Π.: 6-7, Υ.Δ.: 830μ., Β.Δ.: 5
Εύκολη πορεία: Ξεκινάμε από το καταφύγιο και ακολουθούμε το μονοπάτι προς τη θέση Κούλια, μέσα από αραιά μεγάλα έλατα και απολαμβάνοντας τη θέα της λίμνης και των γύρω βουνών. Το μονοπάτι συνεχίζει μέσα στο δάσος και καταλήγουμε στο ξωκλήσι της Αγίας Παρασκευής. Ακολουθούμε τη ράχη Καραγιάννη και στο ξέφωτο ακολουθούμε το μονοπάτι προς το Νεοχώρι. Από εκεί θα συνεχίσουμε για τη λίμνη και μικρό περίπατο δίπλα στην όχθη της. Επιστροφή στο Νεοχώρι όπου και φαγητό σε τοπικές ταβέρνες. Ω.Π.: 4-5, Υ.Δ.: +170μ. -730μ., Β.Δ.: 1
Συντονιστές: Σωτήρης Τοπάλογλου, Νταφόπουλος Μάκης,Καρβελάς Γιώργος

Κορινθία: Μεγάλη Ζήρεια (2.374μ.). Χαράδρα Φλαμπουρίτσας (διάσχιση)
2025-03-23
23/03
Κορινθία: Μεγάλη Ζήρεια (2.374μ.). Χαράδρα Φλαμπουρίτσας (διάσχιση)

Αναχώρηση στις 07:00 για το Οροπέδιο της Ζήρειας

Δύσκολη πορεία: Από το Οροπέδιο της Ζήρειας (1.503μ.) αρχίζει η ανάβαση με κατεύθυνση ΝΔ η οποία περνά μπροστά από το καταφύγιο του ΕΟΣ Κορίνθου. Συνεχίζεται στο σηματοδοτημένο μονοπάτι σε ρεματιά και όταν φτάνει σε ράχη με Δ-ΒΔ κατεύθυνση καταλήγει στην κορυφή της Ζήρειας (2.374μ.). Ω.Π.: 6-7, Y.Δ.: 871, Β.Δ.: 5 Η ανάβαση απευθύνεται σε ορειβάτες οι οποίοι γνωρίζουν χρήση χειμερινού εξοπλισμού (Απαραίτητος εξοπλισμός: κραμπόν, πιολέ, κράνος και φακός κεφαλής).

Εύκολη πορεία: Έναρξη πεζοπορίας από το το Οροπέδιο της Ζήρειας (1.503μ.) και περνώντας το σαλέ, ακολουθούμε ανηφορικό μονοπάτι μέχρι το Σπήλαιο του Ερμή. Συνεχίζουμε ελαφρώς ανηφορικά για περίπου 2 χιλιόμετρα όπου και κατηφορίζουμε στο μονοπάτι της χαράδρας Φλαμπουρίτσα. Η Φλαμπουρίτσα είναι η χαράδρα που χωρίζει την Μεγάλη από την Μικρή Ζήρεια. Η διαδρομή ξετυλίγεται στη σκιά δάσους από πεύκη και ελάτη αποκαλύπτοντας τη βιοποικιλότητα της τοπικής χλωρίδας, συνεχίζει δίπλα στη κοίτη του ποταμού Σύθα και στη συνέχεια κατηφορίζει ομαλά προς τη θέση Βαρβενό (1.380μ.) 5 χλμ. μετά τα Άνω Τρίκαλα.
Ω.Π.: 5-6, Υ.Δ.: +470 -570, Β.Δ.: 1, (11.5χλμ.)
Συντονιστής δύσκολης πορείας: Διονύσης Σεμιτέκολος
Συντονιστής εύκολης πορείας: Άλκης Φέτσης

Σπέτσες, η αρχόντισσα του Αργοσαρωνικού
2025-03-28 18:30 - 2025-03-30 23:00
28-29-30/3
Σπέτσες, η αρχόντισσα του Αργοσαρωνικού
Πεζοπορίες στα μονοπάτια που καθάρισαν οι εθελοντές του ΕΠΟΣ ΦΥΛΗΣ το περασμένο καλοκαίρι
Παρασκευή: Συνάντηση στο ΚΤΕΛ Πελοποννήσου στον Κηφισό στις 16:00 και αναχώρηση στις 16:30 με το λεωφορείο της γραμμής για Κόστα Αργολιδας και στη συνέχεια επιβιβαζόμαστε στα τοπικά καϊκια (κόστος για 8 άτομα 30€) . Άφιξη στην Ντάπια Σπετσών όπου τακτοποίηση στο ξενοδοχείο μας και ελεύθερο βράδυ για περίπατο στα πανέμορφα σοκάκια του νησιού.
Σάββατο: Αναχώρηση 08:00 το πρωί διασχίζοντας την πόλη των Σπετσών μέχρι τη θέση Μπιλέμι απ’ όπου αρχιζουμε την πεζοπορία μας σε πανέμορφο μονοπάτι και στη συνέχεια από καλντερίμι μέχρι το σημείο «Χαρά» όπως λέγεται το κτήμα Μπόταση με παλιό αρχοντικό. Διασχίζουμε υπέροχο πευκοδάσος και συνεχίζουμε προς το Μοναστήρι Έλωνα με πανοραμική θέα στις δυτικές ακτές του νησιού. Συνεχίζουμε σε δασωμένο μονοπάτι παράλληλα με το ρέμα Καρατζά και φτάνουμε στο γκρεμισμένο γεφύρι κοντά στην παραλία Ξυλοκέριζα. Συνεχίζουμε για 400μ. στον άσφαλτο δρόμο και από ήπια ανηφόρα ακολουθούμε μονοπάτι στη θέση Μπούμπουλη σε καταπράσινη πλαγιά. Κατευθυνόμαστε στη Ράχη Μάδι και η πεζοπορία μας ολοκληρώνεται στην πόλη των Σπετσών (κυκλική) Ω.Π.: 5, Υ.Δ.: 225, Β.Δ.:1 (10χλμ.)
Το απόγευμα συνάντηση στις 17:30 και περίπατος στο παλιό λιμάνι του νησιού με τα υπέροχα και πρωτότυπα αγάλματα της γλύπτριας Ναταλίας Μελά και στη συνέχεια φτάσουμε στην εκκλησία Αρμάτα μέσα σε δασωμένο αλσύλιο και ολοκληρώνεται περνώντας από τον εμβληματικό φάρο με πολύ ωραία θέα στις ακτές της Αργολίδας και την Ύδρα.
Κυριακή: Αναχώρηση στις 08:00 από την Ντάπια πεζοπορώντας προς τον Άγιο Βασίλειο όπου αρχίζει το μονοπάτι της σημερινής πορείας μας. Το ανηφορικό μονοπάτι κινείται σε ωραίο πευκοδάσος, περνά από τη σπηλιά Κοντού παλιό μαντρί με τις ταϊστρες να διασώζονται. Συνεχίζουμε ανηφορικά σε πυκνό πευκοδάσος, και φτάνουμε στον Προφήτη Ηλία (280μ.) η ψηλότερη κορυφή του νησιού με καταπληκτική θέα. Στάση για ξεκούραση με κέρασμα από τον τοπικό σύλλογο «Ελληνικά Μονοπάτια Πολιτισμού» που θα πεζοπορήσουν μαζί μας. Στη συνέχεια κατεβαίνοντας από διαφορετικό μονοπάτι, θα επισκεφτούμε τη Σπηλιά Μιλτιάδη και 1χλμ πευκοσκέπαστου δασικού δρόμου θα φτάσουμε στον Άγιο Βασίλειο και στην πόλη (κυκλική) Ω.Π.: 2,30-3, Υ.Δ.:280, Β.Δ.: 1 (7χλμ.)
Ελεύθερος χρόνος και προαιρετική επίσκεψη στο Μουσείο-σπίτι της Μπουμπουλίνας ή/και στο Μουσείο Χατζηγιάννη Μέξη
Αναχώρηση στις 16:00 με τα καϊκια για Κόστα και από εκεί με το λεωφορείο του ΚΤΕΛ αναχώρηση στις 17:00 για την επιστροφή μας στην Αθήνα.
Συντονίστρια: Χρυσούλα Γούτσου

Ν.Πίνδος: Λάκμος, Βερλίγκα. Κορυφή Τσουκαρέλα (2,295μ.) Κοπρ - Κριάκουρας, Ψάρρος- Καρατζούνι (1.714μ)
2025-04-04 17:30 - 2025-04-07 00:30
4-6/4:
Ν.Πίνδος: Λάκμος, Βερλίγκα. Κορυφή Τσουκαρέλα (2,295μ.) Κοπρ – Κριάκουρας, Ψάρρος- Καρατζούνι (1.714μ)
Παρασκευή: Αναχώρηση 16:00 για την Ελάτη Τρικάλων όπου οι διανυκτερεύσεις σε ξενώνα ή σε περιορισμένο αριθμό σκηνών κοντά στον ξενώνα
Σάββατο: Ορειβατική διαδρομή: Μετακίνηση οδικώς, νωρίς το πρωί για το Χαλίκι (1.130μ.). από όπου ξεκινά και η διαδρομή. Περνώντας το ρέμα Καπραριά και ακολουθώντας στην αρχή το δασικό δρόμο καθώς και στη συνέχεια το μονοπάτι φτάνουμε στις πηγες Αχελώου, στη Βερλίγκα, στο περίφημο αλπικό οροπέδιο του Λάκμου. Στη συνέχεια ακολουθούμε τη νότια κορυφογραμμή και φτάνουμε στη κορυφή Τσουκαρέλα 2.295μ. Επιστροφή από την ίδια διαδρομή μέχρι το Χαλίκι Ω.Π.: 10-11, Υ.Δ.: 1130, Β.Δ.: 2+ (21χλμ.)
Πεζοπορική διαδρομή: Η πεζοπορία μας αρχίζει από την Ελάτη (920μ.) με κατεύθυνση τα Κανάβια. Ακολουθούμε το Κακόρεμα και τη Βλάχα φτάνουμε στο Κοπρ (1250μ.) Στη συνέχεια επιστρέφουμε μέχρι ένα σημείο από τα ίδια και συνεχίζουμε προς τα Οικονομέικα και τον Κριάκουρα Ω.Π.: 5-6, Υ.Δ.: 400, Β.Δ.: 1+
Κυριακή: Κοινή πορεία: Η διαδρομή αρχίζει από την Ελάτη ( 920μ) με κατεύθυνση τον οικισμό Ψάρρο (Στουρναραίικα) (1000μ.) Στη συνέχεια ακολουθούμε το δασικό δρόμο, όπου μετά από λίγο η βλάστηση γίνεται πιο έντονη με οξιές και έλατα. Συνεχίζουμε την πορεία μας και θα συναντήσουμε τη ράχη την οποία θα αρχίσουμε να ανεβαίνουμε. Στη συνέχεια θα περάσουμε στην αλπική ζώνη και θα καταλήξουμε στη κορυφη Καρατζούνι (1714μ.). Αναλόγως αν υπάρχει πολύ χιόνι όσοι πεζοπόροι διαθέτουν κατάλληλο εξοπλισμό θα συνεχίσουν μέχρι τη κορυφή. Επιστροφή από την ίδια διαδρομή. Ω.Π.: 6, Υ.Δ.: 720μ, Β.Δ.: 2 (11χλμ.)
Συντονιστές δύσκολης πορείας: Νίκος Κρούπης & Σωτήρης Τοπάλογλου
Συντονιστής εύκολης πορείας: …..

ΑΝΑΡΡΙΧΗΤΙΚΗ ΣΥΝΑΝΤΗΣΗ ΑΠΟΦΟΙΤΩΝ ΣΧΟΛΩΝ- 6 ΑΠΡΙΛΙΟΥ 2025
2025-04-06
ΑΝΑΡΡΙΧΗΤΙΚΗ ΣΥΝΑΝΤΗΣΗ ΑΠΟΦΟΙΤΩΝ ΣΧΟΛΩΝ 06/04/2025
Η αναρριχητική συνάντηση των αποφοίτων των Σχολών Αναρρίχησης Βράχου Αρχαρίων και Μέσου Επιπέδου θα πραγματοποιηθεί στο πεδίο «Καράβι» στον Υμηττό, που ενδείκνυται για σκαρφάλωμα την άνοιξη.
Λίγα λόγια για το πεδίο: Βρίσκεται στη δυτική πλευρά του Υμηττού πάνω από τον Βύρωνα και διαθέτει πολύ καλής ποιότητας ασβεστολιθικό βράχο με το ανάγλυφό του να παρουσιάζει μεγάλη ποικιλία με πλάκες, αρνητικά, δίεδρα και κόψεις. Το ανάπτυγμα των διαδρομών δεν ξεπερνά τα 15 μέτρα, προφέρεται όμως ακόμη και για τεχνικά απαιτητικές αναρριχήσεις. Από εκεί θα έχουμε καταπληκτική θέα του λεκανοπεδίου. Το όνομα «καράβι» δόθηκε από τους αναρριχητές λόγω της χαρακτηριστικής κόψης στη διαδρομή 20, που μοιάζει με πλώρη καραβιού.
Υπενθυμίζεται ότι εκτός από τους αποφοίτους των σχολών αναρρίχησης του Συλλόγου μας και έμπειρους αναρριχητές του Συλλόγου μας”, είναι επίσης ευπρόσδεκτα άτομα που έχουν ολοκληρώσει τις σχολές σε άλλους συλλόγους.
Σας περιμένουμε με τον εξοπλισμό σας (μποντριέ, κράνος, παπούτσια, σχοινί, σετάκια, gri-gri/κουβαδάκι), νερό, σνακ και, φυσικά, όρεξη για σκαρφάλωμα!
Σημείο συνάντησης: Κυριακή 6/4/25 : Μονή Αγίου Γεωργίου Κουταλά στις 10:30.
Σε περίπτωση που υπάρχουν απορίες, μπορείτε να επικοινωνήσετε με τον Σύλλογο μέσω email: eposfilis@gmail.com) ή τηλεφωνικά: 210-2411148

Πάρνηθα: εθελοντικός καθαρισμός μονοπατιού από καμμένα κλαδιά
2025-04-12
12/4
Πάρνηθα: Άγιος Κυπριανός – Άγιος Γεώργιος Κεραμιδίου. Εθελοντικός καθαρισμός από καμμένα κλαδιά
Ώρα συνάντησης: 09:00 π.μ. στο πάρκινγκ της Ι.Μονής Κυπριανού
Ελάτε να φροντίσουμε όλοι μαζί το αγαπημένο μας βουνό για να μην χαθουν τα ίχνη των μονοπατιών μετά την τελευταία καταστροφική πυρκαγιά.
Χρειαζόμαστε τη βοήθειά σας! Μαζί μπορούμε να κάνουμε τη διαφορά!
✅ Φόρεσε άνετα ρούχα και παπούτσια πεζοπορίας
✅ Φέρε μαζί σου νερό, καπέλο και πολλή καλή διάθεση
✅ Γάντια και εργαλεία θα παρέχονται από το σύλλογο
Απαραίτητη η δήλωση συμμετοχής στο τηλέφωνο του συλλόγου

Πεντέλη,Υπαίθριο μουσείο λατομικής τέχνης. Πεζοπορία & ξενάγηση
2025-04-13
13/4
Πεντέλη,Υπαίθριο μουσείο λατομικής τέχνης. Πεζοπορία & ξενάγηση
Συνάντησηστο Διόνυσο στις 09:00 τέρμα Λεωφ.Αιολίδος & Κωνσταντινουπόλεως γωνία με τα δικά μας Ι.Χ., θα πεζοπορήσουμε και θα απολαύσουμε μια κυκλική διαδρομή, με θέαση από κάποια σημεία, στη Βόρεια Αττική στον κόλπο του Μαραθώνα και όχι μονο…Ξεκινάμε την πορεία μας σε δασικό δρόμο με πρώτο μας σταθμό την πηγή Σωληνάρι. Από εκεί θασυνεχίσουμε σε υπέροχο μονοπάτι που περνά ανάμεσα από τα ερείπια των σπιτιών όπου κατοικούσαν οι λατόμοι μέχρι να βγούμε στο Ανοιχτό Μουσείο Λατομικής Τέχνης“Αλούλα”, ένα απίστευτα εντυπωσιακό μέρος. Ένα παλιό λατομείο που είχε σταματήσει να λειτουργεί από το 1940 και το 1994 αποφασίστηκε να μετατραπεί σε μουσείο της λατομικής τέχνης και σε χώρο αναψυχής. Για την υλοποίησή του εργάστηκαν αρχιτέκτονες, η γλύπτρια τοπίου Νέλα Γκόλαντα και ένα συνεργείο Παριανών λατόμων. Οι διάσπαρτοι μαρμάρινοι όγκοι που έχουνσμιλευτεί κατάλληλα, οι κατρακύλες που κατέβαζαν τα μάρμαρα, οι καζάρ- μες των λατόμων, αλλά και οι πηγές από όπου έπαιρναν νερό, κάνουν το αισθητικό αποτέλεσμα τόσο ευφυές και αναπάντεχο ώστε αξιολογήθηκε ως ένα από τα σημαντικότερα εγχειρήματα του είδους στην Ευρώπη του ’90 και βραβεύτηκε. Συνεχίζοντας θα συναντήσουμε το εκκλησάκι του Αγ- ίου Λουκά και στην συνέχεια θα ανηφορήσουμε για το υψηλότερο σημείο της διαδρομής μας στα 900μ όπου βρίσκεται το εκκλησάκι τουΑγίου Ονουφρίου και από εκεί θα αγναντεύσουμε όλο το λεκανοπέδιο από ψηλά… ίσως τότε να μας φανεί διαφορετική η Αθήνα… και πιο ελεύθερη απαλλαγμένη από τα καθημερινά μας βάρη! Από αρχίζει η επιστροφή μας συνδυάζοντας μονοπάτι και δασικό δρόμο .Ξενάγηση από τον Γ.Καρβελα
Ω.Π.: 3.30, Υ.Δ.:390, Β.Δ.:1 (7,5χλμ.)
Συντονιστής:Γιώργος Καρβελάς

Σίκινος
2025-04-16 19:00 - 2025-04-22 18:00
Εθελοντικός καθαρισμός μονοπατιών στη Σίκινο.
Σίκινος… ένα χελιδόνι, για να σου φέρει την άνοιξη μέσα στο θέρος (Οδυσσέας Ελύτης, Άξιον Εστί-Γένεσις)
Μ.Τετάρτη 16/4 – Τρίτη του Πάσχα 22/4
Έναρξη κρατήσεων από 12/3
Σε αυτή την φωτεινή θαλασσόπετρα, μακριά από τον θόρυβο της κοσμικότητας, διατηρώντας ανόθευτη την ομορφιά της και την αυθεντικότητά της θα δραστηριοποιηθούν οι εθελοντές του ΕΠΟΣ Φυλής κατά την περίοδο του Πάσχα προκειμένου να καθαριστεί από βλάστηση μονοπάτι του νησιού. Εξοπλισμένοι με τα δέοντα, ήτοι τσάπες, ψαλίδες, τσουγκράνες, αλυσοπρίονο και γάντια, κατά την 4ωρη πρωινή εργασία θα έχουν την ευκαιρία όχι μόνο της προσφοράς στην φύση και τον πολιτισμό, μέσα από την διάνοιξη και συντήρηση δρόμων ξεχασμένων της παράδοσης, αλλά και της βίωσης μιας μοναδικής εμπειρίας ομαδικότητας, φιλοξενίας, συμμετοχής σε δρώμενα και εναλλακτικών διακοπών σε ένα καθηλωτικής ομορφιάς Κυκλαδονήσι. Η Κυριακή του Πάσχα θα εορταστεί με τρόπο παραδοσιακό χωρίς εργασία και με πασχαλινό γεύμα που θα προσφέρει ο Δήμος Σικίνου στους εθελοντές. Η διαμονή σε ξενώνες, είναι προσφορά του Συλλόγου Σικινιωτών Πειραιά. Οι εθελοντές επιβαρύνονται το κόστος μετακίνησης με το πλοίο (εισιτήρια με έκπτωση) και 20€ οικονομική ενίσχυση στον σύλλογο. Κατά τη διάρκεια της παραμονής μας στο νησί θα γνωρίσουμε όμορφες γωνιές του, θα πεζοπορήσουμε τα μονοπάτια του.
Συνάντηση στην Πύλη Ε9 μπροστά στο πλοίο «Αικατερίνη Π.» στις 13:15 την Μ. Τετάρτη απ όπου ο απόπλους στις 14:14 για Σίκινο.

Καίσαρι – Κλημέντι – Κεφαλάρι Κορινθίας, στις καταπράσινες πλαγιές του όρους Κυλλήνη (Ζήρεια).Εθελοντικός καθαρισμός μονοπατιού
2025-04-25 20:00 - 2025-04-27 23:00
25-27/4/2025
Εθελοντικός καθαρισμός μονοπατιού Καίσαρι – Κλημέντι – Κεφαλάρι Κορινθίας, στις καταπράσινε πλαγιές του όρους Κυλλήνη (Ζήρεια).
Τριήμερη δραστηριότητα εθελοντικού καθαρισμού μονοπατιού με δωρεάν διαμονή σε ξενώνα στο χωριό Καίσαρι , ευγενική προσφορά του ιδιοκτήτη.
Πρωινή τετράωρη εργασία για καθαρισμό από τη βλάστηση του μονοπατιού που συνδέει τα τρία χωριά. Εύκολη εργασία για όλους. Διάθεση εργαλείων και εξοπλισμού από τον Σύλλογο. Στη δράση θα συμμετέχουν και εθελοντές από τα δύο χωριά Καίσαρι και Κλημέντι. Κατά τη διάρκεια του εθελοντικού θα προσφερθεί κέρασμα στους εθελοντές από τον Πολιτιστικό Σύλλογο Καισαρίου «Σοφαίνετος» και τα πρωινά των εθελοντών θα ειναι ευγενική προσφορά του κ.Παπαγιαννόπουλου απο το καφενείο « Το ΚΛΗΜΕΝΤΙ » .
Τον ελεύθερο χρόνο, θα πραγματοποιηθούν δράσεις για τους εθελοντές μεταξύ των οποίων (ανάλογα τις επιλογές των εθελοντών) : επισκέψεις στην Βυζαντινή Μονή Λέχοβας 12ου αι. χτισμένη στα 1050μ., περίπατος αναψυχής στο πυκνό δάσος Βελίνας, επίσκεψη στις πηγές Σιέ (Μεγάλος Βάλτος Κορινθίας), επίσκεψη στην θέση θέα στο Θροφαρί Κορινθίας (με θέα στον Κορινθιακό), πεζοπορία στο Δρυοδάσος Μογγοστού, επίσκεψη στην μεταβυζαντινή Μονή Κοιμήσεως Θεοτόκου Λεχοβίτσας, δίπλα σε τρεχούμενα νερά και έλατα, λίμνη Στυμφαλία και Περιβαλλοντικό Μουσείο και άλλα.
Απαραίτητες οι κρατήσεις στο τηλέφωνο του Συλλόγου
Συντονιστές: ……………..
Το Καίσαρι βρίσκεται στα 900μ.υψόμετρο χτισμένο το 1400 με τον αιωνόβιο πλάτανο στην πλατεία του, μέσα σε ένα φυσικό τοπίο ασύγκριτης φυσικής ομορφιάς και φημίζεται για το ορεινό του κλίμα. Σε λόφο κοντά στο χωριό διακρίνεται ένας μεσαιωνικός κυκλικός πύργος με το τουρκικό όνομα Γουλάς που από την κύρια θέση του ελεγχόταν άμεσα οι διελεύσεις. Η θέα του βλέπει την κοιλάδας του Καισαρίου, κατά την αρχαιότητα λίμνη Πελλήνης και έχει οπτική επαφή με μερικά γειτονικά φρούρια (φρυκτωρίες) της περιοχής, απέχει δε από τη θάλασσα στον Κορινθιακό κόλπο 22χλμ.
Το Κλημέντι βρίσκεται σε υψόμετρο 960μ., χτισμένο το 1400. Τα παλαιότερα χρόνια η περιοχή μας υπαγόταν στο βασίλειο της Στυμφαλίας και αργότερα στο κράτος της Σικυώνας. Το χωριό πήρε την ονομασία Κλημέντι κατά τη Βυζαντινή εποχή. Το 1460 είναι η χρονιά που υποδουλωθήκαμε στους Τούρκους. Στην Επανάσταση του 1821 διαδραμάτισε σημαντικό ρόλο, καθώς υπήρξε στρατιωτικό και διοικητικό κέντρο του Θεόδωρου και του Γενναίου Κολοκοτρώνη. Η κεντρική εκκλησία του χωριού, ο Άγιος Γεώργιος, χτίστηκε το 1904 και διαθέτει αξιόλογο ξυλόγλυπτο τέμπλο.

Ανατολικό Ζαγόρι: Βάλια Κάντα – Αυγό (2.117μ.), Φλέγκα (2.157μ.) Μέτσοβο
2025-05-01 13:00 - 2025-05-05 00:00
1-4/5
Ανατολικό Ζαγόρι: Βάλια Κάντα – Αυγό (2.117μ.), Φλέγκα (2.157μ.) Μέτσοβο
Πέμπτη 1/5. Αναχώρηση 10:00π.μ. για το χωριό Βωβούσα (980μ.) όπου όλες οι διανυκτερεύσεις στο καταφύγιο της Βωβούσας, στις όχθες του Αώου ποταμό (Μπαϊεάσα στα βλάχικα) βρίσκεται μέσα στον Εθνικό Δρυμό Βάλια Κάλντα, με αξιόλογη φυσική ομορφιά και γεωφυσικό ενδιαφέρον, καθώς βρίσκεται ανάμεσα σε μεγάλους ορεινούς όγκους
Παρασκευή 2/5: Δύσκολη πορεία : Έναρξη της πορείας από το γεφύρι της Βωβούσας 1000μ. ανηφορίζοντας αρχικά σε δασικό δρόμο και μετά σε μονοπάτι μέσα στο δάσος. Αφού διασχίσουμε το δάσος, συνεχίζουμε σε αλπικό πεδίο μέχρι την κορυφή Αυγό (2117μ.) Ω.Π.: 8:30 – 9, Υ.Δ.: 1.350, Β.Δ.: 2 (ή 5 με χιόνι). Εύκολη πορεία: Στάνη Τίζα – Βωβούσα (διάσχιση): Μετακινούμαστε οδικώς προς το Περιβόλι Γρεβενών και από τη θέση Στάνη Τίζα (1570μ.) και αρχίσουμε την πεζοπορία μας η οποία θα κινηθεί περιμετρικά στο βουνό Αυγό. Στην αρχή μέσω δασικού δρόμου και ανηφορίζοντας θα ακολουθήσουμε ανηφορικό μονοπάτι μέχρι τη διασταύρωση (στα 1970μ. υψόμετρο) για την κορυφή Αυγό την οποία θα παρακάμψουμε. Στην επιστροφή θα κατηφορήσουμε το μονοπάτι της κλασσικής διαδρομής του Αυγού και θα φτάσουμε στη Βωβούσα (1012μ.). Η διαδρομή μας στην αρχή κινείται μέσα σε δάσος οξιάς, συνεχίζει με ρόμπολα και κατεβαίνοντας προς τη Βωβούσας γίνεται ελατοσκεπής (διάσχιση) Ω.Π.: 5-6, Υ.Δ.: +450 -960, Β.Δ.: 1+ (12χλμ) . Προαιρετικός απογευματινός περίπατος από τη Βωβούσα πεζοπορούμε μέσα σε πυκνό δάσος παρθένο δάσος απείραχτο από τους ανθρώπους μέχρι το ξωκλήσι της Αγίας Παρασκευής και το μνημείο. Η διαδρομή κινείται σε μονοπάτι και δασικό δρόμο Ω.Π.: 2-3 Υ.Δ.: 150, Β.Δ.: 1
Σάββατο 3/5:
Μαυροβούνι: Λίμνη Πηγών Αώου – καταφύγιο Μαυροβουνίου (1850μ.) κορυφή Φλέγγα (2.157μ.)
Εύκολη πορεία: Από τη λίμνη των πηγών του Αώου ποταμού (1.350μ.), αρχίζει η ανάβαση μέσα από δάσος μέχρι το καταφύγιο του Μαυροβουνίου 1850 μ. με ανεμπόδιστη θέα στη λίμνη που σχηματίζουν οι πηγές του Αώου ποταμού. Όσοι θέλουν μπορεί να επιστρέψουν Ω.Π.: 4-5, Υ.Δ.: 500, Β.Δ.: 1 Σύντομος περίπατος στο Μέτσοβο Δύσκολη πορεία: Συνέχιση της πορείας από αλπικά λιβάδια μέχρι την κορυφή Φλέγγα (2.157μ.) με θέα στη Βάλια Κάλντα και στις ομώνυμες αλπικές λίμνες κι επιστροφή Ω.Π.: 9, Υ.Δ.: 810, Β.Δ.: 2 (ή 5 με χιόνι).
Κυριακή 4/5: Επίσκεψη στην εμβληματική κωμόπολη του Μετσόβου, χτισμένου αμφιθεατρικά στις κατάφυτες πλαγιές της Πίνδου σε υψόμετρο 1.200 μ., βλαχοχώρι, πατρίδα εθνικών ευεργετών, όπως του Γ.Αβέρωφ, Μ.Τοσίτσα, Ν. Στουρνάρα, Ευάγ.Αβέρωφ Τοσίτσα. Επίσκεψη στα λαογραφικά μουσεία, την πινακοθήκη, τις εκκλησιές και αναχώρηση το μεσημέρι για την επιστροφή μας.
Συντονιστές: Κώστας Κατσούλης & Δημήτρης Ρουσσης

Μπίλιοβος: ένα καλντερίμι εμβληματικής παραδοσιακής αρχιτεκτονικής πρέπει να διασωθεί!! Εσύ θα μείνεις θεατής?
2025-05-10 20:00 - 2025-05-11 23:00
10-11/5/25
Μπίλιοβος: ένα καλντερίμι εμβληματικής παραδοσιακής αρχιτεκτονικής πρέπει να διασωθεί!! Εσύ θα μείνεις θεατής?
Ο Ορειβατικός Σύλλογος Καλαμάτας σε συνεργασία με τον πολιτιστικό σύλλογο Σωτηριάνικων και τον Ε.Π.Ο.Σ.Φυλής, θα πραγματοποιήσουν εργασίες καθαρισμού από τη βλάστηση για την διάσωση και ανάδειξη του περίφημου καλντεριμιού που συνδέει τα χωριά Σωτηριάνικα – Αλτομιρά, ένα από τα ωραιότερα της Ελλάδας. Ο Μπίλιοβος αναρριχάται στις απότομες και δασωμένες πλαγιές της νότιας πλευράς του Καλαθιού και η κατασκευή του αποτελεί μοναδικό δείγμα λαϊκής αρχιτεκτονικής και χτισίματος.
Σάββατο αναχώρηση το απόγευμα για την Καλαμάτα ή για το χωριό Σωτηριάνικα όπου η διανυκτέρευση με υπνόσακο και κάριματ, φιλοξενούμενοι ΕΟΣ Καλαμάτας ή του πολιτιστικού συλλόγου Σωτηριάνικων
Κυριακή: εθελοντική εργασία των μελών των τριών συλλόγων στον Μπίλιοβο. Θα ακολουθήσει κέρασμα από τον κ.Σπύρο Κλείδωνα, παλιο δήμαρχο των Ατομυρών
Ο ΕΠΟΣ ΦΥΛΗΣ θα ενισχύσει οικονομικά την δραστηριότητα συμβάλοντας στο κόστος καυσίμων των εθελοντών ανά Ι.Χ. με 4 άτομα με το ποσό των 30€
Απαραίτητη η κράτηση στο γραφέιο του συλλόγου.
Συντονιστές: Μέλη του Δ.Σ.
ΔΕΛΤΙΟ ΤΥΠΟΥ
Κοινή δράση ΕΠΟΣ ΦΥΛΗΣ – Ε.Ο.Σ. ΚΑΛΑΜΑΤΑΣ – ΠΟΛΙΤΙΣΤΙΚΟΥ ΣΥΛΛΟΓΟΥ ΣΩΤΗΡΙΑΝΙΚΩΝ ¨Ο ΜΠΙΛΙΟΒΟΣ¨ : με την υποστήριξη της ΕΟΟΑ.

Ένα από τα ωραιότερα καλντερίμια στον Ελληνικό χώρο και ένα απότα σημαντικότερα μνημεία αυτού του είδους είναι το Μπίλιοβο. Βρίσκεται στοόρος Καλάθι δίπλα στην Καλαμάτα, συνδέει τα χωριά Σωτηριάνικα μεΑλτομυρά και σε μεγάλο του τμήμα περνάει μέσα από δάσος, ενώταυτόχρονα σκαρφαλώνει στη βραχώδη πλαγιά του βουνού. Επίσης είναιχαρακτηρισμένο ως μνημείο από το Υπουργείο Πολιτισμού.Σε μια προσπάθεια ανάδειξης αλλά και διάσωσης της σημαντικήςαυτής διαδρομής και μνημείου, οι ορειβατικοί σύλλογοι ΕΠΟΣ Φυλής, Ε.Ο.Σ.Καλαμάτας καθώς και ο πολιτιστικός σύλλογος Σωτηριανίκων ¨Ο Μπίλιοβος¨σε συνεργασία με την Ε.Ο.Ο.Α. απευθύνουν κάλεσμα για εθελοντικόκαθαρισμό του μονοπατιού – καλντεριμιού. Οι συμμετέχοντες, πέρα από τηνεπαφή με την όμορφη αυτή περιοχή, θα έχουν την ευκαιρία της προσφοράςστην φύση, τον πολιτισμό και την ιστορία καθώς και της βίωσης μιαςμοναδικής εμπειρίας ομαδικότητας και φιλοξενίας.Με την υποστήριξη της Ελληνικής Ομοσπονδίας Ορειβασίας καιΑναρρίχησης δίνεται η δυνατότητα στους συλλόγους που την αποτελούν νααναλάβουν δράση, από κοινού, σε αυτό το τόσο σοβαρό θέμα που είναι ηδιάνοιξη, καθαρισμός και ανάδειξη των μονοπατιών μας. Θα είναι μια ευκαιρίαγια συνεργασία, ανταλλαγή πρακτικών και εμπειριών.Σε αυτή τη δράση θα υπάρχει η πολύτιμη αρωγή του πολιτιστικούσυλλόγου Σωτηριανίκων όπου θα φιλοξενήσει και θα υποστηρίξει τηνεκδήλωση και γενικότερα θεωρούμε απαραίτητη και σημαντική τη συμμετοχήτων τοπικών κοινοτήτων στο θέμα συντήρησης των μονοπατιών.Για όσους το επιθυμούν θα υπάρχει δυνατότητα κατασκήνωσης –διανυκτέρευσης το βράδυ του Σαββάτου (ή και της Κυριακής) στο δημοτικόσχολείο Σωτηριανίκων και στο χώρο των εντευκτηρίων του Ε.Ο.Σ. Καλαμάτας.Μετά το πέρας των εργασιών θα ακολουθήσει γεύμα και ορειβατικόγλέντι στο δημοτικό σχολείο Σωτηριανίκων ευγενική προσφορά τουπολιτιστικού συλλόγου Σωτηριανίκων και του Ε.Ο.Σ. Καλαμάτας.Όσοι ενδιαφέρονται και θέλουν να βοηθήσουν από την Αθήνα,μπορούν δηλώσουν συμμετοχή στον Ε.Π.Ο.Σ. Φυλής τηλ.210-2411148(καθημερινά 16:30-21:00) για να συνταξιδέψουν με Ι.Χ. δίνοντας με την πράξητους αυτή ιδιαίτερη βαρύτητα στη διάσωση αυτού του μνημείου τηςπαραδοσιακής μας κληρονομιάς. Ο ΕΠΟΣ ΦΥΛΗΣ επιδοτεί κάθε Ι.Χ. με 4άτομα/μέλη του με 30€ συμβάλλοντας στα έξοδα μετακίνησης των εθελοντών.Θα διαθέσει ανάλογο αριθμό εργαλείων η χρήση των οποίων μπορεί να γίνεικαι από αρχάριους εθελοντές. Προτείνεται αναχώρηση Σάββατο μεσημέρι
ώστε το πρωί της Κυριακής να αφιερωθεί εξ ολοκλήρου στη εθελοντικήεργασία.Όσοι ενδιαφέρονται να συμμετέχουν από την περιοχήδραστηριοποίησης του Ε.Ο.Σ. ΚΑΛΑΜΑΤΑΣ πρέπει να δηλώσουν συμμετοχήστο συντονιστή Κώστα Κωνσταντόπουλο (τηλ. 6942233010).Αναχώρηση: από τα εντευκτήρια του Ε.Ο.Σ. ΚΑΛΑΜΑΤΑΣ την Κυριακή11/05/2025 και ώρα 7:00 π.μ.
Πληροφορίες για το Μπίλιοβο:Μια από τις ομορφότερες γωνιές της Μεσσηνίας είναι το περίφημο«Μπίλιοβο», το λιθόστρωτο καλντερίμι που συνδέει τα χωριά Σωτηριάνικα καιΑλτομιρά. Χωρίς καμία διάθεση τοπικισμού και έχοντας περπατήσει σταπερισσότερα βουνά της Ελλάδας θα το κατατάσσαμε ανάμεσα στα καλύτερακαλντερίμια στον Ελλαδικό χώρο.Το σωζόμενο σήμερα τμήμα του έχει μήκος 3000μ και με 83 στροφές (από τις οποίεςοι 78 είναι 180) ανεβαίνει από τα Σωτηριάνικα (υψ. 300μ) στα Αλτομιρά (υψ. 800μ)καλύπτοντας μια υψομετρική διαφορά 500μ. Τα στοιχεία αυτά έχουν προκύψει μετάαπό επιμέτρηση που έκανε ο ΕΟΣ ΚΑΛΑΜΑΤΑΣ. Το καλντερίμι σε ορισμένατμήματα αναρριχάται πάνω στο βράχο και κατά το μεγαλύτερό του τμήμα κινείταιπαράλληλα και μέσα σε ρέμα μεγάλης κλίσης. Μετά τα πρώτα 500μ κινείται μέσα σεδάσος και όσο το υψόμετρο αυξάνεται η θέα που απολαμβάνει ο πεζοπόρος προς ταχωριά της Μάνης και τον Μεσσηνιακό κόλπο γίνεται ακόμη ποιο εντυπωσιακή.Αποτελεί τμήμα ενός μεγάλου δικτύου καλντεριμιών και μονοπατιών πουχρησιμοποιούνταν μέχρι και τα μέσα του 20ου αιώνα για την επικοινωνία των χωριώντης Μάνης και του Ταϋγέτου.Η κατασκευή του ξεκίνησε το 1904 και όποιος γνωρίζει από πέτρα θα το χαρακτήριζεως σημαντικό επίτευγμα της λαϊκής τεχνικής και αρχιτεκτονικής. Τριάντα 30 από τιςστροφές του είναι κατασκευασμένες σε κλίση εδάφους πάνω από 80%. Από τις λίγεςπληροφορίες που συγκεντρώσαμε βρίσκουμε ότι την χάραξη των 40 στροφών έκανε οΜηχανικός της εποχής εκείνης Παναγιώτης Αφεντάκης ενώ την κατασκευή είχαναναλάβει τα αδέλφια Νικόλαος και Στασινός Σταυριανέας από τα Σωτηριάνικα.Εργάσθηκαν πολλοί άνθρωποι από τα γύρω χωριά και κυρίως από τα Αλτομιρά πουείχαν μαστόρους γνωστούς στο λάξευμα της πέτρας. Η πέτρα ήταν το βασικό δομικόυλικό και χρησιμοποιήθηκε τόσο για το χτίσιμο των τοίχων αντιστήριξης (που σεορισμένα σημεία ξεπερνά τα 6 μέτρα) όσο και για το στρώσιμο του δρόμου. Ταεργαλεία που χρησιμοποιήθηκαν για το λάξευμά της ήταν το σφυρί και το καλέμι. Τουπόλοιπο τμήμα της δεν δόθηκε σε εργολάβο. Κατασκευάστηκε με προσωπικήεργασία των κατοίκων των Αλτομιρών. Από μια ημερομηνία που βρίσκουμεσκαλισμένη σε μια πέτρα συμπεραίνουμε πως το έργο τελείωσε το 1928. Ορειβατικοίσύλλογοι πεζοπορούν συχνά στο Μπίλιοβο στα πλαίσια των εξορμήσεών τους. ΟΕΟΣ Καλαμάτας επισκέπτεται συχνά το Μπίλιοβο προσπαθώντας να καταγράψει τιςφθορές που έχει αφήσει ο χρόνος και ο άνθρωπος. Θα καταβάλει προσπάθειες νακινητοποιήσει φορείς της Πολιτείας για την αναδόμηση δύο τμημάτων του που
υποχώρησαν πρόσφατα. Για συνεχείς χρονιές στο παρελθόν έχει οργανώσειπεζοπορίες με τη συμμετοχή ορειβατικών, φυσιολατρικών και πεζοπορικώνσυλλόγων από όλη την Ελλάδα Ο θαυμασμός όλων ήταν μεγάλος και από πολλούςεκφράστηκε η απορία πως γίνεται ένα τέτοιο μνημείο να είναι άγνωστο στο ευρύκοινό.

Ερύμανθος: Μίχας – Ωλενός (2.223μ.) – Αλεποχώρι (διάσχιση). Καταρράκτες Γκρεμιστού και Ερυμάνθου.
2025-05-17 10:00 - 2025-05-18 23:30
17-18/5
Ερύμανθος: Μίχας – Ωλενός (2.223μ.) – Αλεποχώρι (διάσχιση). Καταρράκτες Γκρεμιστού και Ερυμάνθου.
Οι εύκολες πορείες προτείνονται για αρχάριους.
Σάββατο: Αναχώρηση στις 7.00 για το χωριό Μίχα Αχαίας. Δύσκολη πορεία: Ανάβαση από Μίχα (900μ.) προς Λάπατα. Συνεχίζοντας νοτιοδυτικά προς την Μουγγίλα το μονοπάτι φτάνει στο οροπέδιο (1.850μ.) κάτω από την κορυφή Ωλενός. Εδώ είναι το πιο κατάλληλο μέρος για κατασκήνωση απολαμβάνοντας ένα πανέμορφο τοπίο. Απαραίτητος χειμερινός εξοπλισμός κατασκήνωσης (πολύ χαμηλές θερμοκρασίες). Πέντε – έξι άτομα μπορούν να διανυκτερεύσουν μέσα στο μαντρί με χειμερινό υπνόσακο και υπόστρωμα. Υπάρχουν πηγές στα 1.600μ. Ω.Π.: 6, Υ.Δ.: +900, Β.Δ.: 2+. Εύκολη πορεία: Πεζοπορία από το Μίχα (900μ.) ακολουθώντας ανηφορικό μονοπάτι μέχρι το πρώτο διάσελο (1.460μ.) με ωραία θέα προς την κορυφή Ωλενός, και ανάβαση σε κοντινό ύψωμα (1.500μ.) με θέα στο Καλιφώνι. Επιστρέφουμε στο μονοπάτι, προσπερνούμε μια βρύση και κατηφορίζουμε προς στάνη στην θέση Λάπατα. Από εκεί στη βάση του Καταρράκτη Γκρεμιστός και μετά επιστρέφουμε από χωματόδρομο στο Μίχα (κυκλική πορεία) Ω.Π.: 5.30, Υ.Δ.: 600, Β.Δ.: 1+ (7χλμ.). Διανυκτέρευση στον Μίχα σε ξενώνα ή σκηνές.
Κυριακή: Δύσκολη πορεία: Ανάβαση (προαιρετική) στην κορυφή Ωλενός (2.223μ.) και επιστροφή στο διάσελο (της κατασκήνωσης) από την ίδια διαδρομή. Από το διάσελο, κατάβαση προς Αλεποχώρι (700μ.) μέσω της θέσης Ξαρχίτικα μέσα από ένα πολύ όμορφο μονοπάτι με εναλλαγές πεδίου και θέα στην κόψη του Προφήτη Ηλία και τον κάμπο του Ερυμάνθου (διάσχιση). Ω.Π.: 7-8, Υ.Δ.: +375, -1.423, Β.Δ.: 3+. Εύκολη Πορεία: Πεζοπορία από το χωριό Σπαρτιά (Γρεβενό) (750μ.) στους καταρράκτες του Ερύμανθου μέχρι τα ερείπια της Μονής Ταξιαρχών (1.000μ.). Το Μοναστήρι χτίστηκε το 1.700 κατά την διάρκεια της Τουρκοκρατίας και σήμερα έχει μεταφερθεί στην περιοχή του Αγίου Αντωνίου Ω.Π.: 5-5.30, Υ.Δ.: 250, Β.Δ.: 1
Συντονιστές για τη δύσκολη διαδρομή: Στέφανος Ραζακιάς & Άρης Ζαφειρόπουλος
Συντονιστής για την εύκολη διαδρομή: Άλκης Φέτσης

Ηλεία: Κουφόπουλο
2025-05-25 10:00 - 2025-05-26 00:00
25/5
Ηλεία: Κουφόπουλο
Αναχώρηση 07:00 για Ανδρίτσαινα και στη συνέχεια για το χωριό Κουφόπουλο Ηλείας απ΄όπου αρχίζει η πεζοπορία μας. Κινούμαστε κατηφορικά στο παλιό καλντερίμι, μέσα από το πετρόχτιστο χωριό. Φτάνουμε στο μονοπάτι που είναι σκεπασμένο από καστανιές, δρυς και πλατάνια. Διασχίζουμε μονοπάτι δίπλα από το Φαναριώτικο ρέμα όπου το χειμώνα δημιουργεί μικρούς καταρράκτες και κολυμπήθρες. Μετά από 1+ ώρα φτάνουμε στην θέση Σταμνιά. Ακολουθούμε πορεία δεξιά για 500 μέτρα μέχρι το εκκλησάκι της Παναγίας. Το εκκλησάκι της Παναγίας κατακλύζεται από πλατάνια και άφθονα νερά που τροφοδοτούνται από το ρέμα. Στην συνέχεια, μπαίνουμε σε δάσος με καστανιές. Προς τέλος της διαδρομής περνάμε μέσα από γιδόστρατες και καταλήγουμε στην αρχή του μονοπατιού μας (κυκλική διαδρομή) Ω.Π.: 4, Υ.Δ.: 200, Β.Δ.: 1 (10χλμ.)
Συντονιστής: Θοδωρής Ριζόπουλος

Αττική: Αυλάκι Μεσογαίας στο Πόρτο Ράφτη. Λόφος Κορώνης - Ύψωμα Μαυρονέρι (Τσουργέλι)
2025-06-01 11:30 - 2025-06-02 00:00
1/6
Αττική: Αυλάκι Μεσογαίας στο Πόρτο Ράφτη. Λόφος Κορώνης – Ύψωμα Μαυρονέρι (Τσουργέλι)
Μια καλοκαιρινή δροσερή εύκολη πεζοπορία και κολύμπι σε πανέμορφες παραλίες
Συνάντηση στις 08:30 στην πλαζ Αυλάκι στο Πόρτο Ράφτη (δημοτικό πάρκινγκ). Η μετακίνηση μπορεί να γίνει μεμονωμένα με το ΚΤΕΛ από το Πεδίο του Άρεως ή με Ι.Χ. Η πεζοπορία μας ανηφορίζει στο λόφο Κορώνης απ΄όπου υπέροχη θέα στη θάλασσα και σε στη γη της Μεσογαίας όπου και αραιά διάσπαρτα τμήματα τειχών από αρχαίες οχυρώσεις πιθανότατα από τον Χρεμωνίδειο πόλεμο (268-261π.Χ.). Θα θαυμάσουμε τη θέα προς την παραλία «Ερωτοσπηλια», τις νησίδες Ράφτη, Ραφτοπουλα και Πράσο. Κατηφορίζουμε πεζοπορώντας δίπλα στη θάλασσα, στη συνέχεια ανηφορίζουμε στο ύψωμα Μαυρονέρι, με όμορφη θέα. Η άκρη προς το Αιγαίο της λοφοσειράς της Μαυρηνόρας (Μαυροβούνι) λέγεται Τσουργέλι. Πέφτει σχεδόν κάθετα στη θάλασσα, και έχει μία ορθοπλαγιά (120μ.) όπου πρωτο έγιναν αναρριχήσεις από την Ομάδα Αναρριχητών το 1948-49, ενώ αργότερα, από το 1962 και μετά, αναρριχητές διαφόρων συλλόγων το χρησιμοποίησαν για την εξάσκησή τους στο βράχο (πηγές: Ν. Νέζης, «Τα βουνά της Αττικής»). Η σύντομη πεζοπορία μας θα επιστρέψει στην παραλία Αυλάκι όπου κολύμπι κατά …βούληση. Ω.Π.:4.30 – 5, Υ.Δ.: 220, Β.Δ.: 1+ (10χλμ.)
Απαραίτητη η κράτηση θέσεων στο τηλέφωνο του συλλόγου.
Συντονίστρια: Φωτεινή Χριστοπούλου

Σμολικας
2025-06-06 18:00 - 2025-06-10 01:00
6-9/6 Αγίου Πνεύματος
Ήπειρος: Σμόλικας: Γέρος (2.631μ.) Δρακόλιμνη (διάσχιση), Κλέφτης (1.947μ.). Γράμμος: Κάμενικ (2.080μ.). Via Ferrata στον Αώο. Παραποτάμια πεζοπορία στον Βοϊδομάτη. «Πέτρινα» χωριά της Ηπείρου: Πυρσόγιαννη, Πουρνιά, Μοναστήρι.

Ένα τετραήμερο στους θρυλικούς ορεινούς όγκους του Σμόλικα και του Γράμμου, με via ferrata στον Αώο και παραποτάμια πεζοπορία στο Βοϊδομάτη, από την Αρίστη μέχρι την Κλειδωνιά. Αρχές καλοκαιριού στα καταπράσινα ηπειρώτικα τοπία…

Παρασκευή: Αναχώρηση στις 16:00 για Πυρσόγιαννη (860μ.) όπου η διανυκτέρευση σε ξενώνα.
Σάββατο: Επιλογή ανάμεσα σε πεζοπορία ή via ferrata:
Κοινή πορεία: Μετακίνηση με το πούλμαν στο χωριο Αμάραντος Ιωαννίνων (850 μ.). Λίγο έξω από το χωριό, στα Λουτρά Αμαράντου, θα ξεκινήσει η ανηφορική μας πορεία για τη κορυφή Κάμενικ του Γράμμου, στα σύνορα με Αλβανία. Ξεκινάμε τη διαδρομή από το χωματόδρομο και μετά από 1,5 χλμ βρίσκουμε το ανηφορικό μονοπάτι, το οποίο περνάει μέσα από δάσος κωνοφόρων και οξιάς. Περνάμε τη λάκκα και συνεχίζουμε μέχρι τα Ελληνοαλβανικά σύνορα όπου και κατευθυνόμαστε δυτικά για τη κορυφή Κάμενικ (2.080μ.). Επιστρέφουμε, ακολουθώντας τα σύνορα προς τη κορυφή Γκόλιο (1.933μ.). Την προσπερνάμε και με ανατολική κατεύθυνση κατηφορίζουμε προς το χωριό Πυρσόγιαννη μέσα από πανέμορφο δάσος. Όποιος επιθυμεί μπορεί να παρακάμψει τις κορυφές για να μειώσει τα υψομετρικά της ανάβασης. Ω.Π.: 6-7 ώρες, Υ.Δ.: +1020 – 1450, Β.Δ.: 2+ (19.8 χλμ.)
Ομάδα Via Ferrata: Μετακίνηση με το πούλμαν στην Κόνιτσα και πεζοπορία 30’-40’ από το πέτρινο τοξωτό γεφύρι της Κόνιτσας προς την Μονή Στομίου όπου λίγο πριν την ανηφόρα, αρχίζει η Via Ferrata. Η συναρπαστική διαδρομή διασχίζει τον Αώο με δύο διαδοχικές θιβετιανές γέφυρες μήκους 6-7μ. και 17μ. ισορροπώντας ο πεζοπόρος ασφαλισμένος πάνω σε σύρμα. Από εκεί η via ferrata συνεχίζει κατά μήκος του Αώου ανεβοκατεβαίνοντας σε σύρματα και σταθερά σχοινιά, τραβερσάρει σε βράχο πάνω σε μεταλλικά σκαλιά σε σήμα Π και τελειώνει με τα απότομα και πιο εκτεθειμένα σημεία ασφαλισμένα σε σταθερό σχοινί. Στην τιμή συμπεριλαμβάνεται ο εξοπλισμός για τη via ferrata. Διάρκεια: 5-6 ώρες (ανάλογα τον αριθμό των συμμετεχόντων) Β.Δ.: 2+
Κυριακή:
Ορειβατική ομάδα: Μετακίνηση με το πούλμαν στο χωριό Σαμαρίνα (1220μ.), όπου και θα ξεκινήσει η πεζοπορία με κατεύθυνση δυτικά προς την πρώτη κορυφή Μπογδάνι (2.216μ.). Στη συνέχεια, περνάμε λίγο πιο κάτω τις Μόσια-1 (2.530μ.).και Μόσια-2 (2.578μ.). και συνεχίζοντας μέσω του Λαιμού για την κορυφή Γέρος (2.631μ.). Μετά τη κορυφή θα συνεχίσουμε δυτικά προς την μοναδική Δρακόλιμνη. Από εκεί και με κατεύθυνση βόρεια κατευθυνόμαστε προς τον τελικό μας προορισμό το χωριό της Αγ.Παρασκευής ή Κεράσοβο (960μ.) Ω.Π.: 10-11, Υ.Δ.: +1350 – 1770, Β.Δ.: 3+ (21 χλμ.)
Πεζοπορική ομάδα: Μετακίνηση με το πούλμαν στο χωριό Πουρνιά (890μ.) Πεζοπορία από μονοπάτι και χωματόδρομο μέσα σε πυκνό δάσος με κωνοφόρα & οξιές στις πλαγιές του όρους Κλέφτης ανάμεσα σε ξωκλήσια και θέα στις καταπράσινες γύρω πλαγιές. Ανάβαση μέχρι τη θέση Φλιαρόστανη (1.400μ.) ή όποιοι επιθυμούν, μέχρι την κορυφή Κλέφτης (1.847μ.) (πεζοπορίες ανάλογα με τις δυνατότητες της ομάδας) Ω.Π.: 4 ή 6, Υ.Δ.: 510 ή 890, Β.Δ.: 1 ή 2 (13.5 χλμ.)
Δευτέρα Αγίου Πνεύματος: Κοινή πορεία: Μετακίνηση με το πούλμαν στον ΄Αγιο Μηνά καθ΄οδόν προς την Αρίστη, απ’ όπου και θα ξεκινήσει κατηφορικό μονοπάτι για τη γέφυρα της Αρίστης και στη συνέχεια πεζοπορία σε παραποτάμιο μονοπάτι δίπλα στις όχθες του Βοϊδομάτη ποταμού. Εντυπωσιακή πανέμορφη διαδρομή με ενδιάμεση στάση στο μοναστήρι των Αγίων Αναργύρων και κατάληξη στην γέφυρα της Κλειδωνιάς Ω.Π.: 3-4, Υ.Δ.: +50 – 250, Β.Δ.: 1 (8,8χλμ.)
Συντονιστές: Σωτήρης Τοπάλογλου και ενα μελος του Δ.Σ.

Αίγινα: Μονοπάτια πολιτισμού (1-3): Ανιτσαίο. Αρχαίος Ελαιώνας. Δρακόσπιτο. Σουβάλα. παραλία Μαραθώνα.
2025-06-15 09:45 - 2025-06-16 00:00
15/6
Αίγινα: Μονοπάτια πολιτισμού (1-3): Ανιτσαίο. Αρχαίος Ελαιώνας. Δρακόσπιτο. Σουβάλα. παραλία Μαραθώνα.
Συνάντηση στην Πύλη Ε8 στις 07:00 και αναχώρηση από το λιμάνι του Πειραιά στις 08:00 με το Apollon Hellas. Άφιξη στο λιμάνι της Αίγινας και μεταφορά με πούλμαν στο χωριό Ανίτσαιο. Εκεί λίγο πριν το χωριό θα ξεκινήσει και η πεζοπορία μας στο μονοπάτι 1. Ξεκινώντας από τον Ναό των Ταξιαρχών που είναι χτισμένος επάνω στα ερείπια του Αρχαίου Ναού του Ελλάνιου Διός. Ανηφορίζουμε σε μονοπάτι με χαμηλή βλάστηση προς την κορυφή του Ελλάνιου όρους (531μ.) όπου βρίσκεται το εκκλησάκι της ανάληψης και ο αρχαίος βωμός του Ελλάνιου Δία. Κατηφορίζοντας από την κορυφή συνεχίζουμε το μονοπάτι Νο 1 με ωραία θέα ως το χωριό Πέρδικα και τον Αργοσαρωνικό. Η διαδρομή συνεχίζεται έως το Δρακόσπιτο με την μεγάλη σουβάλα που συναντάμε το μονοπάτι 2 από το Σφεντούρι. Ακολουθούμε το μονοπάτι και συναντάμε τον αρχαίο ελαιώνα του νησιού με τις υπεραιωνόβιες ελιές ηλικίας 1500 ετών, ενώ στην συνέχεια το μονοπάτι κατηφορίζει προς την παραλία του Μαραθώνα Ω. Π.: 4.30-5, Υ.Δ.: +310, -500, Β.Δ.:1 (8χλμ.). Επίσης, εκεί θα υπάρξει χρόνος για κολύμπι και φαγητό. Κατόπιν, πούλμαν θα μας μεταφέρει στο λιμάνι της Αίγινας. Αναχώρηση προς Πειραιά στις 21:15.
Θα χρειαστούμε αρκετό νερό (δεν υπάρχει η δυνατότητα ανεφοδιασμού στην διαδρομή), καπέλο και snack για την πεζοπορία
Συντονιστές: Θοδωρής Ριζόπουλος

Αιτωλία: Μελιός (1.550μ.), παραλίμνια πεζοπορία & κολύμπι στη Λίμνη Τριχωνίδα. Γεφύρι Αρτοτίβας, "καρέλι". Εύηνος ποταμός,
2025-06-20 21:00 - 2025-06-23 00:00
20-22/6
Αιτωλία: Μελιός (1.550μ.), παραλίμνια πεζοπορία & κολύμπι στη Λίμνη Τριχωνίδα. Γεφύρι Αρτοτίβας, “καρέλι”. Εύηνος ποταμός,
Το γεφύρι της Αρτοτίβας είναι κατασκευασμένο κατά την Α΄ Ενετοκρατία (1407-1499) κι είναι από τα παλιότερα στην Ελλάδα, χαρακτηρισμένο ιστορικό διατηρητέο μνημείο. Το γεφύρι είναι μονότοξο, λιθόκτιστο με ασβεστοκονίαμα. με άνοιγμα τόξου 23,65 μ., συνολικό μήκος 42 μ. από την κοίτη έως το εσωράχιο ύψος ανέρχεται σε 10,40 μ.. Από αυτό το γεφύρι πέρασαν οι ελεύθεροι πολιορκημένοι του Μεσολογγίου στις 10 Απριλίου 1826

Παρασκευή: Αναχώρηση 18:00 για Θέρμο όπου όλες οι διανυκτερεύσεις σε ξενώνα ή σε δημοτικό καταφύγιο με κουκέτες.
Σάββατο: Ομάδα δύσκολης πορείας: Από το χωριό Δρυμώνας (882μ.) αρχίζει η πεζοπορία μας σε μονοπάτι μέσα σε πυκνό ελατόδασος μέχρι το πλάτωμα Σάπιο Νερό όπου και χώρος αστροπαρατήρησης κάθε 3 χρόνια. Η διαδρομή συνεχίζει για το Κόκκινα διάσελο, μετά για τη Βρύση Αλεξανδρή, το Χαλαμπρέζι – κατάβαση στο Κάρμα – ανάβαση στα Κλέφτικα Γιατάκια κι από εκεί κινούμαστε σε αλπικό πεδίο πλέον μέχρι την κορυφή Μελιός (1.550μ.). Η θέα είναι πανοραμική προς τον Κατελάνο, Βαρδούσια, Ερύμανθος, Χελμός, Ζήρεια οι λίμνες Τριχωνίδα , Λυσιμαχία και ο Εύηνος ποταμός. Η πεζοπορία μας ολοκληρώνεται στο Δρυμώνα (κυκλική) Ω.Π:.7:30 – 8, Υ.Δ:+ 920 – 814, Β.Δ:.2 (18 χλμ. )
Ομάδα εύκολης πορείας: Λίμνη Τριχωνίδα: Είναι η μεγαλύτερη, καθαρότερη και ομορφότερη λίμνη της Ελλάδας, “το Πέλαγος της Αιτωλίας”, βρίσκεται νότια του Παναιτωλικού όρους και προστατεύεται από το δίκτυο Natura 2000. Περιμετρικά της λίμνης, σε μικρή απόσταση από την όχθη της, είναι χτισμένα πάνω από 20 χωριά. Πεζοπορική διαδρομή σε παραλίμνιο χωματόδρομο στο μεγαλύτερο μέρος. Η πορεία μας αρχίζει από τα παλιά θερμά λουτρά Μυρτιάς και συνεχίζει μέχρι την εντυπωσιακή Ι.Μονή Φατμού, παλιό ερειπωμένο μοναστήρι του 16ου αι.. Συνεχίζει μέχρι την εξαιρετική παραλία της λίμνης με τη βοτσαλωτή ακτή. Συνέχιση της πορείας μέχρι την επόμενη παραλία Λευκή Άμμος. Ω.Π:.3-4 , Υ.Δ.:.25, Β.Δ:.1 (9χλμ) Κολύμπι στην πανέμορφη παραλία της λίμνης, « Άμμος», με την κατάλευκη αμμουδιά της! Επιβίβαση στο πούλμαν από τη θέση Σιταράλωνα και φαγητό σε ταβερνάκι με μαγευτική θέα τη λίμνη.
Κυριακή: Καρέλι Ευήνου – Μονότοξο γεφύρι Αρτοτίβας:
Η πεζοπορία μας αρχίζει από την Κάτω Χρυσοβίτσα (420μ.) από ωραίο σκιερό μονοπάτι μέχρι το πέτρινο τοξωτό γεφύρι της Αρτοτίβας στον Εύηνο το παλαιότερο του Ευήνου, κατασκευασμένο τον 15ο αι. Μετά το γεφύρι, ακολουθούμε παρόχθιο μονοπάτι από την αριστερή πλευρά του ποταμού. Περνάμε πάνω από πεζογέφυρα του παραπόταμου του Ευήνου, τον Κότσαλο. Συνεχίζουμε στο ίδιο μονοπάτι μέχρι το πέρασμα «καρέλι» όπου περνάμε χρησιμοποιώντας το συρμάτινο «καρέλι» στην απέναντι πλευρά του ποταμού. Η διαδρομή αυτή αποτελεί μέρος της διαδρομής που ακολούθησαν οι Μεσολογγίτες μετά την έξοδο του Μεσολογγίου κινούμενοι από την Ανάληψη προς τον Πλάτανο Ναυπακτίας. Γεύμα σε ταβερνάκι με θέα τον Εύηνο και στη συνέχεια πεζοπορία από χωματόδρομο (4χλμ.) μέχρι το ξωκλήσι Άγιος Αθανάσιος, Ω.Π:. 4,30 – 5, Υ.Δ.: +100 -250, Β.Δ:.1+ (συνολικά 12,2χλμ.)
Συντονιστές: Φωτεινή Χριστοπούλου & Ανδρέας Μπέσσας

Ευρυτανία: α) Κρικελοπόταμος «Πάντα Βρέχει» - Κοντίβα (διάσχιση). β)Τόρνος, «Μικρό Πάντα Βρέχει». Μαύρη Σπηλιά - Via Ferrata.
2025-07-05 10:00 - 2025-07-07 01:30
5-6/7
Ευρυτανία: α) Κρικελοπόταμος «Πάντα Βρέχει» – Κοντίβα (διάσχιση). β)Τόρνος, «Μικρό Πάντα Βρέχει». Μαύρη Σπηλιά – Via Ferrata.

Ένα διήμερο στην παρθένα φύση της Ευρυτανίας με ποταμοδιασχίσεις & κολύμπι
Σάββατο: Αναχώρηση 07:00 για το χωριό Τόρνος Ευρυτανίας. Πεζοπορία κατηφορική από το κέντρο του Τόρνου από μονοπάτι και χωματόδρομο για 45′ λεπτά περίπου μέχρι το «Μικρό Πάντα βρέχει» με τις πηγές του να δημιουργούν εικόνα συνεχόμενης βροχής σε ένα μοναδικό κι εντυπωσιακό τοπίο!! Πεζοπορούμε για λίγο μέσα στην κοίτη του ποταμού και στη συνέχεια ακολουθούμε ανηφορικό χωματόδρομο για να μας οδηγήσει στο εκκλησάκι του Αγίου Γεωργίου, αρκετά πριν τη μονή Προυσσού στον άσφαλτο δρόμο(διάρκεια δραστηριότητας 1.30-2 ώρες). Με το πούλμαν μετακινούμαστε για μια μικρή πεζοπορία ½ ώρας περίπου, μέχρι τη Μαύρη Σπηλιά, κρησφύγετο των κατοίκων της περιοχής κατά την περίοδο της τουρκοκρατίας. Μικρός περίπατος στο ομώνυμο φαράγγι, δίπλα σε καταρράκτες και πετρόχτιστες βρύσες σ’ ένα πραγματικά μαγευτικό τοπίο Πορεία Via ferrata (διαδρομή με τη βοήθεια σιδερένιων σκαλοπατιών): Η διαδρομή αρχίζει από το μονοπάτι για τη Μαύρη Σπηλιά κοντά στη γέφυρα και κινείται μέσα στο ποτάμι διασχίζοντας τις πλευρές του φαραγγιού πότε κάθετα και πότε οριζόντια. Στη διαδρομή υπάρχουν μικρά γραφικά γεφύρια και καταρράκτες δημιουργώντας ένα πανέμορφο τοπίο. Η έξοδος από το φαράγγι γίνεται με τη βοήθεια συρματόσχοινου σε μια απότομη πλαγιά και καταλήγει στο σημείο εκκίνησης. Διάρκεια via ferrata: 50’ Απαραίτητος εξοπλισμός: μπωντριέ, δύο ιμάντες (μικρός –μεγάλος), δύο καραμπίνερ ασφαλείας και κράνος. Διανυκτέρευση με σκηνές ή σε ξενώνα στον Προυσσό ή στην ευρύτερη περιοχή.
Κυριακή: Μεταφορά με αγροτικά μέσω Ροσκάς στην γέφυρα του Κρικελοπόταμου απ΄όπου αρχίζει η διάσχιση στον Κρικελοπόταμο μέχρι το σημείο «Πάντα Βρέχει» όπου η πτώση των νερών σαν βροχή δημιουργεί μαγικές εικόνες. Η ποταμοδιάσχιση συνεχίζεται περνώντας από τα «στενά της Κοντίβας» στενό κι εντυπωσιακό πέρασμα του ποταμού όπου είναι υποχρεωτική η κολύμβηση για περίπου 10′ λεπτά. Συνεχίζοντας τη διάσχιση θα συναντήσουμε τον Προδρομίτη ποταμό ή Ρέμα Πλατανάκι και στρίβοντας δεξιά μετά από 1χλμ περίπου βρίσκουμε την γέφυρα Μπακογιάννη στον άσφαλτο δρόμο όπου και τελειώνει η όλη
πορεία και ποταμοδιάσχιση. Εξοπλισμός: μποτάκια που θ βραχούν, μαγιό απαραίτητη η γνώση κολύμβησης
Ω.Π.: 4-5 Β.Δ.: 1+
Συντονιστής: Νίκος Μητρόπουλος

83η Πανελλήνια Ορειβατική Συνάντηση 2025 Βασιλίτσα : 18-20/7/25
2025-07-18 08:00 - 2025-07-20 17:00
18-20/7/25: 83η Πανελλήνια Ορειβατική Συνάντηση 2025 Βασιλίτσα
50 Χρόνια Χιονοδρομικός Ορειβατικός Σύλλογος Γρεβενών – 50 Χρόνια Ευρωπαϊκό Μονοπάτι Ε6
Παρασκευή: Αναχώρηση 16:30 για Βασιλίτσα Γρεβενών.
Η Πανελλήνια Ορειβατική Συνάντηση (ΠΟΣ) 2025 θα πραγματοποιηθεί στη Βασιλίτσα από τις 18 έως τις 20 Ιουλίου, με ένα τριήμερο αφιερωμένο στην ορειβασία, την κλιματική αλλαγή, την περιβαλλοντική ευαισθητοποίηση, και τον εορτασμό των 50 χρόνων από την ίδρυση του Χιονοδρομικού Ορειβατικού Συλλόγου Γρεβενών και του Ευρωπαϊκού Μονοπατιού Ε6. Το πρόγραμμα περιλαμβάνει συνέδριο, πεζοπορίες, εργαστήρια για παιδιά, βραβεύσεις, μουσικές εκδηλώσεις και πλήθος δράσεων για μικρούς και μεγάλους.
Αναλυτικό Πρόγραμμα
Παρασκευή
 Άφιξη-Υποδοχή και εγγραφές συμμετεχόντων.
 Εγκατάσταση στην κατασκήνωση γύρω από το Χιονοδρομικό Κέντρο και Σάββατο: 06:30 Εγερτήριο – Πρωινό 07:30 | Πεζοπορίες & Παράλληλες Δράσεις
• Μεγάλη διαδρομή: Διάσχιση του μονοπατιού Ε6 από το Καταφύγιο V1850 – Βασιλίτσα έως την Αβδέλλα (~5 ώρες). Για όσους επιθυμούν, θα υπάρχει δυνατότητα επιστροφής στο καταφύγιο με οργανωμένα λεωφορεία.
• Μικρή διαδρομή: Κυκλική διαδρομή (~3 ώρες).
• Εργαστήριο για παιδιά: Εκπαιδευτική δράση σήμανσης του μονοπατιού Ε6.
• Διαγωνισμός φωτογραφίας: Οι φωτογραφίες θα σταλούν στην ERA (Hiking Europe).
17:00 – 18:00 Απογευματινή γιόγκα από το Home Place με την κ. Ιωάννα Χριστουλάκη, καθηγήτρια φυσικής αγωγής.
18:00 – 21:00 | Ομιλίες – Παρουσιάσεις – Βραβεύσεις
• Χαιρετισμός από τον Πρόεδρο της ERA (Hiking Europe), Boris Micic
• Ομιλία του/της Αντιπεριφερειάρχη Τουρισμού Δυτικής Μακεδονίας
• Ομιλία Πανεπιστημιακού Καθηγητή για τον πολιτιστικό πλούτο της Π.Ε. Γρεβενών
• Παρουσίαση: «50 χρόνια Ευρωπαϊκό Μονοπάτι Ε6»
• Παρουσίαση από το σύλλογο Μανιταρόφιλων Ελλάδος
• Προβολή & Παρουσίαση: «50 χρόνια Ορειβατικός Σύλλογος Γρεβενών» • Βραβεύσεις της ΕΟΟΑ για την ετήσια ορειβατική δράση 21:00 Δείπνο 22:00 Μουσική Βραδιά με ζωντανή μουσική και χορό 00:00 Σιωπητήριο – Ώρα ξεκούρασης Κυριακή : 06:30 Εγερτήριο – Πρωινό 07:30 | Πεζοπορίες:
• Ανάβαση στη θέση Πυροφυλάκιο (~4 ώρες)
• Μικρή διαδρομή προς την κορυφή Μπαλντούμας (~2 ώρες) 13:00 – 14:00 Αποχαιρετισμός- Αναχώρηση
Κρατήσεις απαραίτητα στο 210-2411148 ώρες λειτουργίας του Γραφείου
Συντονιστές: μέλη του Δ.Σ.

ΠΟΛΩΝΙΑ. Πεζοπορίες στα όρη Τάτρας και στο όρος Πιενίνυ Αναβάσεις στις κορυφές, Rysy (2.501μ.) Kasprowy (1987μ.), Trzy Korony (982 μ). Λίμνη Μόρσκιε Όκο. Διαδρομή των 5 λιμνών. Κρακοβία, Ζακοπάνε, Αλατωρυχεία Βιελίτσκα, Άουσβιτς, Ράφτινγκ στον ποταμό Ντύνασεκ- κάστρο Νιέτζιτσα
2025-08-19 - 2025-08-26
ΠΟΛΩΝΙΑ
Πεζοπορίες στα όρη Τάτρας και στο όρος Πιενίνυ Αναβάσεις στις κορυφές, Rysy (2.501μ.) Kasprowy (1987μ.), Trzy Korony (982 μ). Λίμνη Μόρσκιε Όκο. Διαδρομή των 5 λιμνών. Κρακοβία, Ζακοπάνε, Αλατωρυχεία Βιελίτσκα, Άουσβιτς, Ράφτινγκ στον ποταμό Ντύνασεκ- κάστρο Νιέτζιτσα
19-26/08/2025
Το ταξίδι οργανώνεται από ταξιδιωτικό πρακτορείο
Κρατήσεις από 13/1 έως 30/3/2025 με προκαταβολή 600€

1η ΗΜΕΡΑ 19/8
Συνάντηση στο αεροδρόμιο «Ελ.Βενιζέλος» στις 14:30 και αναχώρηση στις 16:30. Άφιξη στο Αεροδρόμιο της Κρακοβίας στις 17:55 (αεροπορική εταιρεία Aegean). Μεταφορά από το αεροδρόμιο στο ξενοδοχείο στο ιστορικό κέντρο της Κρακοβίας (εβραϊκή συνοικία Kazimierz). Άφιξη στο ξενοδοχείο και δείπνο καλωσορίσματος σε εστιατόριο.
2η ΗΜΕΡΑ 20/8: Μουσείο του Άουσβιτς και περιήγηση στην Κρακοβία
Αναχώρηση στις 09:00 και επίσκεψη στο Μνημείο και Μουσείο Aushwitz-Birkenau. (75χλμ. διάρκεια διαδρομής 1.5 ώρα)
10:45 Ελληνόφωνη ξενάγηση 3,5 ώρες στο Άουσβιτς και επιστροφή στην Κρακοβία
17.30 – Άφιξη στην Κρακοβία, περιήγηση με τα πόδια και ξενάγηση στα ελληνικά στην πρώην περιοχή του Γκέτο της Κρακοβίας, στην περιοχή Πόντγκορζε (ερείπια του πρώην τείχους του Γκέτο), Πλατεία Ηρώων του Γκέτο, Φαρμακείο Eagle, Πεζογέφυρα Bernatka κλπ.
19:30 μ.μ. – Τέλος της περιήγησης και δείπνο σε παραδοσιακό εστιατόριο στην παλιά πόλη ή σε barmltsne Διαμονή στο ίδιο ξενοδοχείο
3η ΗΜΕΡΑ 21/8: Αλατωρυχείο Wieliczka και μεταφορά στο Ζακοπάνε
07:00 πρωινό και 08:30 αναχώρηση με τις αποσκευές μας στο πούλμαν για πρωινή ξενάγηση (ελληνικά) στην Κρακοβία διάρκειας 2-3 ωρών με τα πόδια (απαιτείται ενισχυμένο κολατσιό μαζί μας και νερό).
Περιήγηση στο εβραϊκό τμήμα της περιοχής Kazimierz (Παλιά Συναγωγή, Συναγωγή Remuh, Υψηλή Συναγωγή, Συναγωγή Izaak, Συναγωγή Kupa, Πλατεία Nowy, Συναγωγή Tempel, Αυλή Spielberg) Περιήγηση στο χριστιανικό τμήμα του Kazimierz (Πλατεία Παλιάς Πόλης Kazimierz, Εκκλησία της Αγίας Αικατερίνης, Εκκλησία στον Βράχο – Skałka).
Ανάλογα με τη διάρκεια της περιήγησης στην Παλιά Συναγωγή, θα συνεχίσουμε με σύντομες επισκέψεις σε σημαντικές εκκλησίες όπως: η Φραγκισκανική Εκκλησία, η Δομινικανή Εκκλησία, η Εκκλησία της Αγίας Αικατερίνης και η Εκκλησία στον Βράχο (Skałka).
Στη συνέχεια αναχώρηση με πούλμαν για το αλατωρυχείο Wieliczka (αγγλόφωνη ξενάγηση) διάρκεια: 4-5 ώρες. Τα εισιτήρια παρέχονται από την Małopolska Organizacja Turystyczna. Μετά το μεσημεριανό διάλειμμα μεταφορά στο Ζακοπάνε όπου οι επόμενες 4 διανυκτερεύσεις σε ξενοδοχείο. Δείπνο καλωσορίσματος σε στιλ highlander στο Ζακοπάνε.
4η ΗΜΕΡΑ 22/8 – Πεζοπορία στα Τάτρα
Και οι δύο ομάδες θα μετακινηθούν με το τελεφερίκ προς την κορυφή Kasprowy (1987μ.) και από την κορυφή:
Ομάδα πεζοπόρων: Πεζοπορία μέσω Hala Gąsienicowa στο Kuźnice με επίσκεψη στη Μαύρη Λίμνη Ω.Π.: 6, Υ.Δ.: +150μ. -1120μ. (12χλμ.) με κατεύθυνση προς το καταφύγιο “Murowaniec” Διαδρομή: https://pl.mapy.cz/s /depezagolo
Ορειβατική ομάδα: πεζοπορία στη Μαύρη Λίμνη και μετά μέσω Zawrat Saddle στην Κοιλάδα των Πέντε Λιμνών και κατάβαση στην Palenica . Ω.Π.: 9, Υ.Δ.: +650, -1600, Β.Δ.: 3 (17,5χλμ.). Τα τελευταία 3 χλμ είναι σε άσφαλτο, όπως και την επόμενη μέρα προς την κορυφή Ryzy.
5η ΗΜΕΡΑ 23/8 – κορυφή Rysy και High Tatras
Η ομάδα πεζοπορίας: Αρχίζει την πεζοπορία από την κοιλάδα Strążyska και συνεχίζει προς τον καταρράκτη Siklawica. Από εκεί, η ομάδα θα ανέβει στη Sarnia Skała (1.377μ.) με εκπληκτική θέα στην οροσειρά Τάτρας. Συνεχίζει με κατάβαση μέσω της κοιλάδας Białego. Η διαδρομή ολοκληρώνεται στο κέντρο της πόλης Ζακοπάνε και ελεύθερος χρόνος στην πόλη. (750μ.). Ω.Π.:4-5, Υ.Δ.: 510, Β.Δ.: 1 (9,5χλμ.) Διαδρομή: https://pl.mapy.cz/s/lalunuvaku

Η ορειβατική ομάδα: Μεταφορά οδικώς για την ανάβαση στην κορυφή Rysy (2.501μ.) από την Πολωνική πλευρά και κατάβαση προς τη Σλοβακική πλευρά. Θα πραγματοποιηθεί μόνο σε καλό ηλιόλουστο καιρό. Διαφορετικά η ανάβαση θα γίνει από την πλευρά της Σλοβακίας με επιστροφή από την ίδια διαδρομή Ω.Π.: 12-13, Υ.Δ.: +1600 -1250, Β.Δ.: 3 (23 χλμ.). Η διαδρομή κοντά στην κορυφή είναι παρόμοιας δυσκολίας με την ανάβαση από το λούκι του Μύτικα αλλά με φιξαρισμένες αλυσίδες. Απαραίτητη η χρήση κράνους. Τα πρώτα 8χλμ είναι ασφαλτοστρωμένος δρόμος. Μπορούμε να παραλείψουμε τα πρώτα 6,5 χλμ. με άμαξες αλόγων (συνολική διαδρομή 16,5 χλμ. από τη Σλοβακική πλευρά) Πρωινό & μεσημεριανό σε πακέτο. Διαδρομή: https://pl.mapy.cz/s/puforaneje
6η ΗΜΕΡΑ 24/8 – Πεζοπορία στα Δυτικά Τάτρα
Ομάδα πεζοπορίας: Rusinowa Polana – Gęsia Szyja (1.488μ.). Η πεζοπορία ξεκινά από δασωμένη κοιλάδα, που οδηγεί σε μια γοητευτική ξύλινη εκκλησία φωλιασμένη στα βουνά. Από εκεί, το μονοπάτι συνεχίζει για την Rusinowa Polana, ένα από τα μεγαλύτερα λιβάδια στα βουνά Τάτρα. Αυτό το γραφικό μέρος προσφέρει εκπληκτική θέα, βοσκότοπος όπου κατοικούν παραδοσιακοί τυροκόμοι. Στη συνέχεια, η διαδρομή ανεβαίνει στην κορυφή της Gęsia Szyja (1.488μ.) με πανοραμική θέα πριν καταλήξει στο ίδιο σημείο εκκίνησης (κυκλική διαδρομή). Ω.Π.: 5.30, Υ.Δ.: 660, Β.Δ.: 1+ (12,10χλμ.) Διαδρομή: https://pl.mapy.cz/s/hojorofele
Η ορειβατική ομάδα πεζοπορεί στο Czerwone Wierchy – The Red Mountains. Πολύ γραφική κορυφογραμμή τεσσάρων κορυφών πάνω από το Ζακοπάνε στα σύνορα με τη Σλοβακία Ω.Π.: 8-9, Υ.Δ.: 1300μ. Β.Δ.: 2+ (15χλμ.) Διαδρομή: https://pl.mapy.cz/s/bucamumada
7η ΗΜΕΡΑ 25/8 – Κάστρο Niedzica, βουνά Pieniny και ποταμός Dunajec
Μεταφορά στο Κάστρο Niedzica με αγγλόφωνη ξενάγηση. Καθοδόν στάση στο Dębno Podhalańskie – διάσημη ξύλινη εκκλησία προστατευόμενο μνημείο της UNESCO.
Δύο επιλογές: πεζοπορία ή παραδοσιακό ράφτινγκ
Ομάδα πεζοπορίας: Πεζοπορία στην κορυφή Trzy Korony (982μ.) και συνέχεια στην κορυφογραμμή Pieniny στο βουνό Sokolica (Βράχος Falkon) και κατάβαση στον ποταμό Dunajec και στο Szczawnica. Ω.Π.: 5, Υ.Δ.: -700, Β.Δ.: 1+ (10χλμ.) Η διαδρομή θα πραγματοποιηθεί εφόσον οι καιρικές συνθήκες είναι καλές. Διαδρομή: https://pl.mapy.cz/s/badevazela
Ομάδα ράφτινγκ: Μια πανέμορφη διαδρομή στον ποταμό Dunajec με παραδοσιακές ξύλινες σχεδίες ή κλασικές βάρκες ράφτινγκ στο ποτάμι διάρκειας περίπου 2-3 ​​ώρες. Τα εισιτήρια παρέχονται από τον Τουριστικό Οργανισμό Małopolska.
Μεσημεριανό διάλειμμα και βόλτα στην όμορφη λουτρόπολη Szczawnica. Μεταφορά στην Κρακοβία για τη διανυκτέρευση
8η ΗΜΕΡΑ 26/8 – Κρακοβία
07:30 πρωινό και αναχώρηση 08:30 για ξενάγηση στα ελληνικά στην Κρακοβία ως τις 13:00. Περιπατητική περιήγηση στο παλαιότερο τμήμα της Παλιάς Πόλης της Κρακοβίας (Λόφος Wawel, Βασιλικός Καθεδρικός Ναός, Αυλή του Κάστρου, Δράκος Wawel, Βασιλική Οδός με σημαντικά αξιοθέατα, Εκκλησία του Αγίου Ανδρέα, Εκκλησία των Αγίων Πέτρου και Παύλου, Εκκλησία του Αγίου Φραγκίσκου, Εκκλησία Αγίας Τριάδας, Δημαρχείο, Παλάτι του Επισκόπου, Πλατεία Κεντρικής Αγοράς, Αίθουσα Υφασμάτων – Sukiennice, Βασιλική της Αγίας Μαρίας, πανεπιστημιακή περιοχή, ερείπια των αμυντικών τειχών, Θέατρο Juliusz Słowacki). Στον Καθεδρικό Ναό (επιβαρυνόμαστε τα εισιτήρια επί τόπου) και είσοδο στη Βασιλική της Αγίας Μαρίας για να δούμε το τέμπλο του Veit Stoss (εισιτήρια διατίθενται επίσης επί τόπου). Η είσοδος στο Βασιλικό Κάστρο απαιτεί κράτηση εκ των προτέρων για ομάδες – η ομάδα πρέπει να χωριστεί θα γίνει αγγλόφωνη ξενάγηση.
13:00 μ.μ. – Τέλος της περιήγησης, ελεύθερος χρόνος για γεύμα σε εστιατόριο ή σε barmltsne ή ελεύθερος χρόνος για ψώνια.
Αναχώρηση στις 16:00 για το αεροδρόμιο με την πτήση 18.40. Άφιξη στην Αθήνα στις 21:55
Τι περιλαμβάνεται;
Το κόστος των αεροπορικών εισιτηρίων
Οι οδικές μετακινήσεις/μεταφορές με πούλμαν και οι μεταφορές από και προς το αεροδρόμιο
Όλες οι διανυκτερεύσεις με πρωινό:

Κρακοβία: δύο (2) διανυκτερεύσεις 19 & 20/8/25 στο Krakow Hotel Kazimierz III *** στο ιστορικό κέντρο της πόλης (δίκλινα δωμάτια) με πρωινό https://pl.mapy.cz/s/nunagajura
Κρακοβία: μία (1) διανυκτέρευση στο Krakow Hotel Kazimierz I *** στο ιστορικό κέντρο της πόλης (δίκλινα δωμάτια) με πρωινό https://pl.mapy.cz/s/jugazudujo
Ζακοπάνε: Hyrny Hotel *** Τέσσερις (4) διανυκτερεύσεις (2/κλινα, 3/κλινα δωμάτια) με πρωινό https://hyrny.pl/

Περιήγηση εισιτήρια και ξενάγηση στα ελληνικά στο μουσείο Aushwitz-Birkenau Memorial Museum .Περιήγηση στο αλατωρυχείο Wieliczka και εισιτήρια εισόδου .
Δείπνα καλωσορίσματος στην Κρακοβία την 1η ημέρα και την 3η ημέρα στο Ζακοπάνε, τύπου Highlander
Dunajec Traditional Rafting με ξύλινες παραδοσιακές σχεδίες στον ποταμό Dunajec. Τα εισιτήρια παρέχονται από τον Τουριστικό Οργανισμό Małopolska
Περίπατος με συνοδό στην παλιά πόλη της Κρακοβίας Kasprowy Wierch, το εισιτήριο του τελεφερίκ Niedzica και το εισιτήριο για τα αξιοθέατα του κάστρου Niedzica
Εισιτήρια για τα εθνικά πάρκα Tatra και Pieniny
Οδηγός βουνού ανά 10 άτομα στο Rysy (2-3 ομάδα) + Σλοβακική ασφάλιση για την ημέρα κορυφής. Οδηγοί βουνού για όλες τις πεζοπορίες.
Οδηγός βουνού για πεζοπορίες Trzy Korony
Ασφάλεια έναντι ατυχήματος.
Στη χώρα ισχύει και η ευρωπαϊκή κάρτα ασφάλισης
Δεν περιλαμβάνεται στην τιμή:
Γεύματα που δεν αναφέρονται παραπάνω Ποτά, αλκοόλ, αναμνηστικά
Dunajec Traditional Rafting (το ράφτινγκ δεν απαιτεί καμία προηγούμενη εμπειρία). Υπάρχουν δύο επιλογές: α) ράφτινγκ με κλασσική βάρκα ή β) απλή βαρκάδα στο ποτάμι με ξύλινη βάρκα 12 ατόμων . Κόστος: 103 zł ανά άτομο (περίπου 20€)
Πτήσεις:
Aegean ATH-KRK

Flight number
Departure date
Arrival

A3-868
A3-868
19-Aug-2025
16:30
19-Aug-2025
17:55

KRK-ATH

Flight number
Departure date
Arrival

A3-869
A3-869
26-Aug-2025
18:40
26-Aug-2025
21:55

Κόστος αεροπορικού εισιτηρίου: 340€ με φόρους αεροδρομίων και βαλίτσα έως 23kgr + χειραποσκευή 8kgr.

Συντονίστριες Ioanna Ryba και Καλλιόπη Δηλαβεράκη

Κάρπαθος η Ακριτική! Πεζοπορίες και μικρές διακοπές στο άσπιλο νησί.
2025-08-27 16:00 - 2025-09-02 23:00
27/8 – 2/9/25
Κάρπαθος η Ακριτική! Πεζοπορίες και μικρές διακοπές στο άσπιλο νησί.
Τετάρτη 27/8
Συνάντηση στις 16:00 στην Πύλη ΧΧ στο πλοίο ΧΧΧΧΧΧ (θα ανακοινωθούν σύντομα) και αναχώρηση στις 17:00 για Κάρπαθο.
Πέμπτη 28/8
Άφιξη στις 10:30 στην Κάρπαθο. Τακτοποίηση στο ξενοδοχείο και μεταφορά με λεωφορείο στους Μενετές το μεγαλύτερο χωριό του νησιού με παραδοσιακή νησιώτικη αρχιτεκτονική σε νεοκλασικό ρυθμό, στενά δρομάκια και όμορφη θέα προς τα Πηγάδια. Πεζοπορία σε μονοπάτι προς τα Πηγάδια Ω.Π.:3-4 Υ.Δ: -400μ. χλμ: 7,5 Β.Δ:1.
Παρασκευή 29/8
Μεταφορά με σκάφος από τα Πηγάδια στην νήσο Σαρία. Το νησί είναι διάσπαρτο από αρχαία μνημεία, ερείπια και υπολείμματα αρχαίων οικισμών.
Πεζοπορία σε μονοπάτι ξεκινώντας από την παραλία στο νότιο τμήμα του νησιού έως την παραλία Παλάτια. Κολύμπι και επιστροφή. Ω.Π.:3 Σ.Υ.Δ:510μ. χλμ: 7,2 Β.Δ:1+.
Στη θέση Παλάτια υπάρχουν παλαιοχριστιανικά και μεσαιωνικά κτίσματα, ενώ ο ιδιόμορφος μεσαιωνικός οικισμός του 10ου αι. με τα παράξενα θολωτά κτίσματα, που βρίσκεται στο λόφο πάνω από τα Παλάτια, πιθανολογείται ότι ήταν αραβικός οικισμός ή ορμητήριο Σαρακηνών πειρατών.
Σάββατο 30/8
Μεταφορά με πούλμαν στην Αυλώνα, ένα μικρό παραδοσιακό αγροτικό οικισμό της βόρειας Καρπάθου, από εκεί ξεκινάει λιθόστρωτο μονοπάτι για τον αρχαιολογικό χώρο της αρχαίας πόλης Βρουκούντας στον οποίο σώζονται δεκάδες λαξευτοί τάφοι, ερείπια τειχών και οχυρώσεων καθώς και τμήματα των ελληνιστικών τειχών της και με το πανέμορφο υπόγειο εκκλησάκι του Αϊ Γιάννη. Επιστροφή στην Αυλώνα. Ω.Π.:3 Σ.Υ.Δ: 323μ. χλμ: 7,4 Β.Δ:1. Συνέχιση της πεζοπορίας ή μεταφορά με λεωφορείο στην πανέμορφη Όλυμπο με τα ανεπανάληπτα δημιουργήματα νησιώτικης αρχιτεκτονικής, ένα ζωντανό λαογραφικό μουσείο, λόγω και της γεωγραφικής θέσης του χωριού, οι κάτοικοι διατήρησαν τις παραδόσεις τους. Ω.Π.: 1-.30 Υ.Δ: 149μ. Χλμ: 4,5 Β.Δ:1 .
Η Όλυμπος ή Έλυμπος όπως αποκαλούν το χωριό της Καρπάθου οι ντόπιοι είναι ίσως η τελευταία μητριαρχική κοινωνία σε όλη την Ευρώπη. Αυτή η διαφορετική μορφή της τοπικής κοινωνίας οφείλεται και στην μετανάστευση των ανδρών στο εξωτερικό. Είναι χαρακτηριστικό πως η περιουσία, που ανήκει στη γυναίκα του σπιτιού, μεταβιβάζεται κάθε φορά στην μεγαλύτερη σε ηλικία κόρη και όχι στον γιο.
Κυριακή 31/8
Μεταφορά με λεωφορείο στη Λάστο όπου ξεκινάει η πεζοπορία για την ψηλότερη κορφή της Καρπάθου την Καλή Λίμνη(1215μ.) με εκπληκτική θέα όλης της Καρπάθου και τα νησιά του Αιγαίου Κάσο, Ρόδο, Κρήτη κλπ. Ω.Π.:3 Υ.Δ: 210μ. χλμ: 4,4 Β.Δ:1. Επιστροφή στην Λάστο και συνέχιση της πεζοπορίας ή μεταφορά με λεωφορείο στην Βωλάδα, ένα χωριό βυθισμένο στο πράσινο και γεμάτο από φυσικές πηγές, διατηρεί μερικά όμορφα δείγματα του Καρπαθιώτικου παραδοσιακού σπιτιού. Ω.Π.:2-2.5 Υ.Δ: 240μ. χλμ: 6,7 Β.Δ:1.
Δευτέρα 1/9
Μεταφορά με λεωφορείο στην Όλυμπο. Από εκεί πεζοπορία σε μονοπάτι προς τον Προφήτη Ηλία, με υπέροχη θέα προς την Όλυμπο και όλη την Κάρπαθο, στη συνέχεια πεζοπορία προς στο γραφικό παραθαλάσσιο οικισμό Διαφάνι για κολύμπι. Όλυμπος-Προφ. Ηλίας-Δρόμος για Διαφάνι Ω.Π.:2 Σ.Υ.Δ: 467μ. χλμ: 4,5 Β.Δ:1.. Δρόμος για Διαφάνι-Διαφάνι Ω.Π.: 2,5-3 Υ.Δ: 350μ. χλμ: 6,4 Β.Δ:1+.

Τρίτη 2/9
Ελεύθερη ημέρα για κολύμπι στις υπέροχες παραλίες της Καρπάθου με καραβάκι ή το ΚΤΕΛ. Αναχώρηση στις 20:00 για Πειραιά.

Τετάρτη 3/9
Άφιξη στις 09:30 στον Πειραιά.

Εθελοντικός καθαρισμός μονοπατιών του 17ου ορεινού αγώνα «Αρμα Πάρνηθας» & ορεινού ημαμαραθωνίου
2025-09-06
Εθελοντικός καθαρισμός μονοπατιών του 17ου ορεινού αγώνα «Αρμα Πάρνηθας» & ορεινού ημαμαραθωνίου

Συνάντηση στην πλατεία Δημαρχείου Χασιάς στις 08:30 και μετακίνηση με οχήματα μέχρι τις Πηγές Κρύας Φυλής για τον εθελοντικό καθαρισμό τμηματικά μονοπατιών απ όπου θα περάσει η διαδρομής του αγώνα δρόμου (Καστρίζα – πηγή Γκούρας – Ντράσιζα – Μαυρόρεμα – Μπόρσι – Ράχη Καραμανλή). Η συντήρηση των τμημάτων των μονοπατιών θα γίνει σταδιακά και σε ημερομηνίες που θα ανακοινώνονται κατά καιρούς. Ο καθαρισμός θα πραγματοποιηθεί με ήπια μέσα (θαμνοκοπτικές ψαλίδες, χειροπρίονα, τσάπες, τσουγκράνες κλπ.). Τυχόν ύπαρξη οχήματος 4Χ4 θα διευκολύνει οργανωτικά την ομάδα.
Εκτιμώμενος χρόνος εργασίας 4 ώρες. Ο Σύλλογος παρέχει τα εργαλεία κι οι εθελοντές πρέπει να έχουν γάντια εργασίας
Η συμμετοχή εθελοντών ανά τρεις εθελοντικούς καθαρισμούς, δώρο μία μονοήμερη εξόρμηση
Απαραίτητη η κράτηση στο σύλλογο

Θεσπρωτία: ποταμός Αχέροντας (διάσχιση). Νεκρομαντείο. εύκολο ράφτινγκ
2025-09-12 16:00 - 2025-09-14 21:00
12-14/9
Θεσπρωτία: ποταμός Αχέροντας (διάσχιση). Νεκρομαντείο. εύκολο ράφτινγκ
Στην αρχαιότητα πίστευαν ότι τον Αχέροντα ποταμό διέπλεε ο «ψυχοπομπός» Ερμής παραδίδοντας τις ψυχές των νεκρών στον Χάροντα για να καταλήξουν στο βασίλειο του Άδη. Η κάθε ψυχή, περνώντας από το πορθμείο του Χάροντα, έπρεπε να πληρώσει τον οβολό της για τη μεταφορά.
*H εύκολη πορεία προτείνεται για αρχάριους
Παρασκευή: Αναχώρηση 16:00 για το χωριό Γλυκή διανυκτέρευση σε ξενώνα ή σε σκηνές.
Σάββατο: Δύσκολη πορεία: αναχώρηση οδικώς νωρίς το πρωί για το χωριό Τρίκαστρο. Έναρξη πορείας περνώντας από τα στενά του ποταμού γνωστά και ως «πύλες του Άδη» και πεζοπορία εναλλασσόμενη με κολύμπι. Διάσχιση μέσα και έξω από το ποτάμι σε μια διαδρομή γεμάτη παραποτάμια βλάστηση που πολλές φορές σκεπάζει το ποτάμι, καθιστά τη διάσχιση των στενών του Αχέροντα μια εμπειρία μοναδική με κατάληξη στο χωριό Γλυκή περνώντας και από τις πηγές του Αχέροντα (11χλμ.). Απαιτείται γνώση κολύμβησης και αδιάβροχο σακίδιο. Ω.Π.: 8-9, Β.Δ.: 2
Εύκολη πορεία: Πεζοπορία από τη Γλυκή σε μια εύκολη κυκλική διαδρομή με μεγάλες εναλλαγές με θέα τον Αχέροντα που κυλά ανάμεσα στους εντυπωσιακούς καθέτους βράχινους όγκους και την οργιαστική βλάστηση. Το μονοπάτι συνεχίζει στην «Σκάλα Τζαβέλαινας» (Λέγεται ότι για να φτιαχτεί αυτό το τμήμα του μονοπατιού οι Σουλιώτισσες κρεμιόντουσαν με καλάθια από πάνω και λαξεύανε το βράχο), ανηφορίζει προς το δεύτερο ξύλινο παρατηρητήριο του Αχέροντα και από εκεί κατηφορίζει προς την κοίτη του ποταμού. Συνεχίζει σε εναλλασσόμενη διαδρομή ανάμεσα σε ποτάμι και μονοπάτι, με διάλλειμα για κολύμπι. Επιστροφή από τη γέφυρα του Ντάλα, και ανάμεσα από πανύψηλα πλατάνια, και δυνατότητα για κολύμπι ενδιάμεσα και περνώντας από τις πηγές του Αχέροντα, καταλήγει στη Γλυκή (κυκλική πορεία) Ω.Π.: 4-5, Β.Δ.: 1
Επίσκεψη στο Σούλι, συνυφασμένο με τους αγώνες εναντίον των Τούρκων. Το 1750 αποτελούσε “Κράτος” με 80 χωριά και 25.000 κατοίκους. Σήμερα σώζονται στο χώρο αυτό τα ερείπια των σπιτιών των καπεταναίων, το βουλευτήριο, η θέση όπου υπήρχε το θρυλικό Κούγκι, καθώς και μερικά πηγάδια. Από τα 4 κάστρα που είχε, σώζεται μόνο το κάστρο της Κοινότητας Φροσύνης.
Κυριακή: Επίσκεψη στον αρχαιολογικό χώρο του Νεκρομαντείου. Είναι το πιο φημισμένο νεκρομαντείο του αρχαίου ελληνικού κόσμου. Βρισκόταν κοντά στις βορειοδυτικές όχθες της Αχερουσίας λίμνης, στο σημείο όπου ενώνονταν τα ποτάμια του Άδη, ο Αχέροντας με τον Κωκυτό. Στην αρχαιότητα η «Αχερουσία λίμνη» εθεωρείτο ως το σημείο κατάβασης των νεκρών στον Άδη. Στη συνέχεια, δυνατότητα εύκολου rafting στον Αχέροντα ποταμό, από τη Γλυκή μέχρι τις εκβολές του στη θάλασσα, στο χωριό «Αμμουδιά» ή κατάληξη οδικώς στο παραθαλάσσιο χωριό «Αμμουδιά» για κολύμπι ή ξεκούραση.
Εξοπλισμός: Μαγιό για τη διάσχιση, δεύτερα παπούτσια για μέσα στο ποτάμι θα χρειαστούν και για τις δύο πορείες

Συντονιστες : Δύσκολη πορεία Κωστας Κατσούλης,εύκολη πορεία ένα μέλος του Δ.Σ.

Εθελοντικός καθαρισμός μονοπατιών του 17ου ορεινού αγώνα «Αρμα Πάρνηθας» & ορεινού ημαμαραθωνίου
2025-09-13
Εθελοντικός καθαρισμός μονοπατιών του 17ου ορεινού αγώνα «Αρμα Πάρνηθας» & ορεινού ημαμαραθωνίου
Σάββατο 13/09
Συνάντηση στην πλατεία Δημαρχείου Χασιάς στις 08:30 και μετακίνηση με οχήματα μέχρι τις Πηγές Κρύας Φυλής για τον εθελοντικό καθαρισμό τμηματικά μονοπατιών απ όπου θα περάσει η διαδρομής του αγώνα δρόμου (Καστρίζα – πηγή Γκούρας – Ντράσιζα – Μαυρόρεμα – Μπόρσι – Ράχη Καραμανλή). Η συντήρηση των τμημάτων των μονοπατιών θα γίνει σταδιακά και σε ημερομηνίες που θα ανακοινώνονται κατά καιρούς. Ο καθαρισμός θα πραγματοποιηθεί με ήπια μέσα (θαμνοκοπτικές ψαλίδες, χειροπρίονα, τσάπες, τσουγκράνες κλπ.). Τυχόν ύπαρξη οχήματος 4Χ4 θα διευκολύνει οργανωτικά την ομάδα.
Εκτιμώμενος χρόνος εργασίας 4 ώρες. Ο Σύλλογος παρέχει τα εργαλεία κι οι εθελοντές πρέπει να έχουν γάντια εργασίας
Η συμμετοχή εθελοντών ανά τρεις εθελοντικούς καθαρισμούς, δώρο μία μονοήμερη εξόρμηση
Απαραίτητη η κράτηση στο σύλλογο

36η Πανελλήνια Αναρριχητική Συνάντηση 19-21/9/2025
2025-09-19 08:00 - 2025-09-21 17:00
36η Πανελλήνια Αναρριχητική Συνάντηση 19-21/9/2025
Πρόγραμμα
Παρασκευή 19/09
09:00 – 17:00 Αναρρίχηση για παιδιά σχολείων Καλαμπάκας – Κεντρική πλατεία
Ρήγα Φεραίου
12:00 – 20:00 Προσέλευση αναρριχητών στο Camping Vrahos στο Καστράκι
Σάββατο 20/09
09:00 – 17:00 –Open Multi pitch challenge – Βράχοι Μετεώρων (συμμετοχή ξένων
αθλητών)
09:00 – 17:00 – Σαρακίνα (Sport climbing area)
 3ο Κύπελλο Αναρρίχησης Βράχου – Β’ Αγώνας
10:00 – 16:00
 «Sarakina climbing contest» Sport αναρρίχησης με ελεύθερη συμμετοχή
09:00 – 17:00 Αναρρίχηση για παιδιά – Κεντρική πλατεία Ρήγα Φεραίου
20:30 – Κεντρική εκδήλωση – Κεντρική πλατεία Ρήγα Φεραίου
 Ομιλίες επισήμων
 Βραβεύσεις
 Παρουσίαση δράσης Αλπινιστικού camp 2025
 Μουσική Συναυλία
Κυριακή 21/09
8:00 Πεζοπορία στα μονοπάτια των Μετεώρων. (Ελεύθερη συμμετοχή)
09:00 – 14:00 Αναρρίχηση για παιδιά – Κεντρική πλατεία Ρήγα Φεραίου
09:00 – 14:00 Buildering open challenge – αναρρίχηση σε εξωτερικές πλευρές
κτηρίων της πόλης (συμμετοχή ξένων αθλητών).
14:30 – Βράβευση νικητών Buildering – Κεντρική πλατεία Ρήγα Φεραίου

Εθελοντικός καθαρισμός μονοπατιών του 17ου ορεινού αγώνα «Αρμα Πάρνηθας» & ορεινού ημαμαραθωνίου
2025-09-20
Εθελοντικός καθαρισμός μονοπατιών του 17ου ορεινού αγώνα «Αρμα Πάρνηθας» & ορεινού ημαμαραθωνίου
Σάββατο 20/09
Συνάντηση στην πλατεία Δημαρχείου Χασιάς στις 08:30 και μετακίνηση με οχήματα μέχρι τις Πηγές Κρύας Φυλής για τον εθελοντικό καθαρισμό τμηματικά μονοπατιών απ όπου θα περάσει η διαδρομής του αγώνα δρόμου (Καστρίζα – πηγή Γκούρας – Ντράσιζα – Μαυρόρεμα – Μπόρσι – Ράχη Καραμανλή). Η συντήρηση των τμημάτων των μονοπατιών θα γίνει σταδιακά και σε ημερομηνίες που θα ανακοινώνονται κατά καιρούς. Ο καθαρισμός θα πραγματοποιηθεί με ήπια μέσα (θαμνοκοπτικές ψαλίδες, χειροπρίονα, τσάπες, τσουγκράνες κλπ.). Τυχόν ύπαρξη οχήματος 4Χ4 θα διευκολύνει οργανωτικά την ομάδα.
Εκτιμώμενος χρόνος εργασίας 4 ώρες. Ο Σύλλογος παρέχει τα εργαλεία κι οι εθελοντές πρέπει να έχουν γάντια εργασίας
Η συμμετοχή εθελοντών ανά τρεις εθελοντικούς καθαρισμούς, δώρο μία μονοήμερη εξόρμηση
Απαραίτητη η κράτηση στο σύλλογο

Αργοσαρωνικός: Πόρος: Βρυσούλα – Άγιος Στάθης – Ιερό Ποσειδώνα – Βίγλα – Ζωοδόχος Πηγή – Μοναστήρι – Παραλία Μοναστήρι
2025-09-21
21/9
Αργοσαρωνικός: Πόρος: Βρυσούλα – Άγιος Στάθης – Ιερό Ποσειδώνα – Βίγλα – Ζωοδόχος Πηγή – Μοναστήρι – Παραλία Μοναστήρι
Αναχώρηση 07:00 το πρωί από την αφετηρία για το Γαλατά Τροιζηνίας και μετάβαση με φεριμπότ στον Πόρο (νήσος Σφαιρία). Από εκεί συνεχίζουμε οδικώς προς τη νήσο Καλαυρία, στο σημείο “Βρυσούλα”, όπου ξεκινά η πεζοπορία μας.
Η διαδρομή μας ξεκινά από την τοποθεσία “Βρυσούλα”, στην καταπράσινη ενδοχώρα της Καλαυρίας. Ανηφορίζουμε ελαφρώς σε πευκόφυτο μονοπάτι για να φτάσουμε στο μικρό ξωκλήσι του Αγίου Στάθη, απ’ όπου απολαμβάνουμε πανοραμική θέα στον κόλπο του Πόρου. Στη συνέχεια, κατευθυνόμαστε προς έναν από τους πιο ιστορικούς τόπους του νησιού: τα ερείπια του Ιερού του Ποσειδώνα, όπου κάποτε βρισκόταν το σημαντικότερο ιερό της αρχαιότητας στο νησί. Εκεί, θα γίνει σύντομη στάση και ενημέρωση για την ιστορική σημασία του χώρου. Από το σημείο αυτό, συνεχίζουμε προς την κορυφή Βίγλα (υψόμετρο περίπου 360 μ.), τη ψηλότερη του νησιού.
Η κατάβαση μάς οδηγεί στο παραδοσιακό μονοπάτι προς τη Μονή Ζωοδόχου Πηγής, ένα σημαντικό μοναστηριακό συγκρότημα χτισμένο το 18ο αιώνα, με πλούσια ιστορία και ήρεμη ατμόσφαιρα. Τέλος, καταλήγουμε στην παραλία Μοναστήρι, μία από τις πιο γραφικές και ήσυχες του νησιού, ιδανική για ένα δροσιστικό μπάνιο ή ξεκούραση πριν την επιστροφή. Φαγητό στα ταβερνάκια του Πόρου Ω,Π,: 4,5-5, Υ.Δ.: 370, Β.Δ :1
Συντονίστρια: Χρυσάνθη Γεωργούλη

Γιορτή Αποφοίτων Σχολών Ε.Π.Ο.Σ. Φυλής και ώρα 19:30 – 00:00 στο Σύλλογό μας!!
2025-09-25 19:30
Γιορτή Αποφοίτων Σχολών Ε.Π.Ο.Σ. Φυλής 25/9 και ώρα 19:30 – 00:00 στο Σύλλογό μας!!
Ικτίνου 3 & Προμηθέως, Φυλή
Μετά από μία ακόμα γεμάτη χρονιά σχολών, πεζοποριών, αναβάσεων και εμπειριών, ήρθε η ώρα να ξανασυναντηθούμε.
Φέτος όμως έχουμε διπλό λόγο για γιορτή:
Σας περιμένουμε για μία βραδιά αφιερωμένη σε όλους τους αποφοίτους των σχολών του Συλλόγου
Θα απονεμηθούν τα διπλώματα των φετινών αποφοίτων, ενώ θα τιμήσουμε και πάλι τους εκπαιδευτές μας:
Γιώργος Βουτυρόπουλος, Δημήτρης Δασκαλάκης, Γιώργος Μάλαμας, Τάσος Μουτάφης, Μανώλης Φουντουλάκης, Βαγγέλης Κανάρης και πολλοί άλλοι.
Παράλληλα, θα βραβεύσουμε τους αποφοίτους εθελοντές που βοήθησαν σε καθαρισμούς μονοπατιών και θα ανακηρύξουμε “χρυσές τσάπες” και “χρυσές τσουγκράνες” ως ελάχιστη αναγνώριση για τη συμμετοχή τους σε μια από τις πιο σημαντικές δραστηριότητες-προσφορές του συλλόγου μας!!!
Παραμείνετε συντονισμένοι: μέχρι τότε θα ανακοινώσουμε κι άλλες δράσεις για τη βραδιά!!!
Το κλείσιμο;;; BBQ party στον χώρο του Συλλόγου, με ποτό, μουσική, μεζεδάκια και εκπλήξεις.
Το ραντεβού μας είναι σταθερό:
Ικτίνου 3 & Προμηθέως 13344 στις 19:30
Ελάτε να γιορτάσουμε μαζί.
